****



**KÖRMEND VÁROS ÖNKORMÁNYZATA**

Körmend Város Fenntartható Fejlődésének Lokális Programja(Local Agenda 21)

***- Körmendi LA21 -***

2013. május

**TARTALOMJEGYZÉK**

[1. Bevezetés 2](#_Toc403617164)

[1.1. A fenntartható fejlődés nemzetközi megítélése 2](#_Toc403617165)

[1.2. Környezetvédelmi törekvések Magyarországon a fenntartható fejlődés szellemében 3](#_Toc403617166)

[1.3. A fenntartható fejlődés lokális program (Local Agenda 21) 4](#_Toc403617167)

[1.3.1. Jelentősége 4](#_Toc403617168)

[1.3.2. Megvalósíthatóságának lépései 5](#_Toc403617169)

[2. Körmend térsége és környezete 7](#_Toc403617170)

[2.1. Földrajzi terület bemutatása 7](#_Toc403617171)

[2.1.1. A terület közigazgatási lehatárolása 7](#_Toc403617172)

[2.1.2. A terület természeti környezete 8](#_Toc403617173)

[2.1.3. Jellemző településszerkezet 10](#_Toc403617174)

[2.2. A környezeti elemek állapota 13](#_Toc403617175)

[2.2.1. Levegő 13](#_Toc403617176)

[2.2.2. A föld 14](#_Toc403617177)

[2.2.3. Vizek 18](#_Toc403617178)

[2.3. Gazdasági-társadalmi környezet bemutatása 23](#_Toc403617179)

[2.3.1. Demográfiai helyzet, tendenciák 23](#_Toc403617180)

[2.3.2. Gazdasági-társadalmi jellemzők, tendenciák 27](#_Toc403617181)

[4. A környezeti célállapot meghatározása 33](#_Toc403617182)

[4.1. Levegőtisztaság védelem 33](#_Toc403617183)

[4.2. Felszíni és felszín alatti vizek védelme 34](#_Toc403617184)

[4.3. Talajvédelem 35](#_Toc403617185)

[4.4. A települési környezet védelme 35](#_Toc403617186)

[4.5. Az emberi egészség védelmének környezeti vonatkozásai 36](#_Toc403617187)

[4.6. Az épített környezet védelme 36](#_Toc403617188)

[4.7. A természet és táj védelme 37](#_Toc403617189)

[4.8. Hulladékgazdálkodás 38](#_Toc403617190)

[4.9. Zaj és rezgés elleni védelem 39](#_Toc403617191)

[4.10. Környezetbiztonság 39](#_Toc403617192)

[5. A Körmendi LA21 célkitűzései és feladatai 40](#_Toc403617193)

[5.1. A Fenntarthatósági Program társadalmi célkitűzései és feladatai 41](#_Toc403617194)

[5.2. A Fenntarthatósági Program környezeti célkitűzései és feladatai 42](#_Toc403617195)

[5.3. A Fenntarthatósági Program gazdasági célkitűzései és feladatai 43](#_Toc403617196)

[6. A Körmendi LA21 megvalósítása 44](#_Toc403617197)

[6.1. Az önkormányzat szerepe a helyi fenntarthatóság megvalósításában 44](#_Toc403617198)

[6.2. A fenntartható fejlődés érvényesítésének lépései 45](#_Toc403617199)

# Bevezetés

## A fenntartható fejlődés nemzetközi megítélése

A nyolcvanas évek elején jelent meg a "fenntarthatóság" vagy a "fenntartható fejlődés" kifejezés a nemzetközi szakirodalomban. Általános ismertségét Lester R. Brown a fenntartható társadalom kialakításával foglalkozó műve váltotta ki, amely 1981-ben jelent meg. A szerző összekapcsolta a népesség növekedését a természeti erőforrások hasznosításával és mindezt úgy kívánta megoldani, hogy a lehető legkisebb legyen a természeti környezet mennyiségi és minőségi romlása.

1983-ban az ENSZ Közgyűlés határozata alapján megkezdte munkáját az ENSZ Környezet és Fejlődés Világbizottsága, amelyet Gro Harlem Brundtland norvég miniszterelnöknő vezetett. (E huszonkét tagú bizottságnak tagja volt Láng István akadémikus is.) A Bizottság 1987-ben ,,Közös jövőnk'' címmel kiadott jelentésében a gazdasági növekedés olyan új korszakának lehetőségét vázolta fel, amely a fenntartható fejlődés globális megvalósítására épít, megőrzi a természeti erőforrásokat, s amely megoldás lehetne a fejlődő országok nagy részében elhatalmasodó szegénység leküzdésére is.

A jelentés nagyon röviden és tömören határozta meg a fenntartható fejlődés fogalmát: ***"a fenntartható fejlődés olyan fejlődés, amely kielégíti a jelen szükségleteit, anélkül, hogy veszélyeztetné a jövő nemzedékek esélyét arra, hogy ők is kielégíthessék szükségleteiket"***.

A fenntartható fejlődés három alappilléren nyugszik: a szociális, a gazdasági és a környezeti pilléreken és mindhármat együttesen, kölcsönhatásaik figyelembevételével mérlegelni kell a különböző fejlesztési stratégiák, programok kidolgozása során, illetve a konkrét intézkedésekben, cselekvésekben. A fenntartható fejlődés, mint általános stratégiai cél "bevonult" a nemzetközi konferenciák, szervezetek dokumentumaiba és a nemzeti kormányok cselekvési programjaiba.

A fenntartható fejlődés fogalmáról, lényegéről számos elemzés, vitairat látott napvilágot. Herman Daly megfogalmazása szerint ***"a fenntartható fejlődés a folytonos szociális jólét elérése, anélkül, hogy az ökológiai eltartó-képességet meghaladó módon növekednénk"***.

A fejlődés alapvető célja tehát a szociális jólét, a méltányos életfeltételek lehetőségének biztosítása mindenki és egyaránt a jelenlegi és a jövőbeli nemzedékek számára, ami csak úgy lehetséges, ha közben fenntartható módon hasznosítjuk a természeti erőforrásokat, elkerüljük a káros hatásokat, s különösen a környezet állapotában bekövetkező visszafordíthatatlan változásokat.

A Világ Tudományos Akadémiáinak Nyilatkozata megfogalmazásában: ***"A fenntarthatóság az emberiség jelen szükségleteinek kielégítése, a környezet és a természeti erőforrások jövő generációk számára történő megőrzésével egyidejűleg."*** (Átmenet a fenntarthatóság felé; Világ Tudományos Akadémiáinak Nyilatkozata, Tokió, 2000).

## Környezetvédelmi törekvések Magyarországon a fenntartható fejlődés szellemében

**Új Magyarország Fejlesztési terv, ill. Új Széchenyi Terv**

Az ***Új Magyarország Fejlesztési Terv*ill. Új Széchenyi Terv** a helyzetelemzésben feltárt hiányosságok felszámolásával és a meglévő adottságok kiaknázásával az ország fejlődését és a nemzetközi versenyképesség erősítését szolgálja. Az ÚMFT/ÚSZT átfogó céljai:

* + a foglalkoztatottság bővítése
  + a tartós növekedés feltételeinek megteremtése.

A fejlesztési célok megvalósítása során kiemelt figyelmet kell fordítani két általános szempont (horizontális politikák) érvényesülésére. Az ágazati és regionális programokat át kell hatnia:

* a környezeti, a makrogazdasági és társadalmi fenntarthatóság elvének, valamint
* a területi és társadalmi összetartozás (kohézió) biztosításának.

A prioritások alapján az ÚMFT a következő operatív programokat tartalmazza:

|  |  |
| --- | --- |
| Prioritások | Operatív program |
| 1. A gazdaság fejlesztése | Gazdaságfejlesztési OP |
| 2. A közlekedés fejlesztése | Közlekedés OP |
| 3. A társadalom megújulása | Társadalmi Infrastruktúra OP |
| Társadalmi Megújulás OP |
| 4. Környezet- és energiafejlesztés | Környezet- és Energia OP |
| 5. Területfejlesztés | Nyugat-dunántúli Regionális Operatív Program |
| Közép-dunántúli Regionális Operatív Program |
| Dél-dunántúli Regionális Operatív Program |
| Észak-magyarországi Regionális Operatív Program |
| Észak-alföldi Regionális Operatív Program |
| Dél-alföldi Regionális Operatív Program |
| Közép-magyarországi regionális Operatív Program |
| Konvergencia Regionális OP-k |
| 6. Államreform | Államreform OP |
| Elektronikus Közigazgatás OP |
| Az Új Magyarország Fejlesztési Terv koordinációja és kommunikációja | Végrehajtás OP |

**Nyugat-dunántúli regionális fejlesztési célkitűzések 2007-2013 időszakban**

Az ***Nyugat-Dunántúli Operatív Program*** átfogó célja: a régió versenyképességének javítása, miközben mérséklődnek a régión belüli társadalmi-gazdasági különbségek. Mindez eredményezi egy olyan társadalmi–gazdasági–környezeti térszerkezet létrejöttét, amely tartósan biztosítja regionális versenyképességünket, kiegyensúlyozott településrendszerre épül, szervesen és hatékonyan illeszkedik az európai térbe. A közszolgáltatások és az életkörülmények tekintetében a régión belül mérsékli vagy megszünteti az elfogadhatatlan területi egyenlőtlenségeket.

Specifikus célok:

1. A gazdaság helyi erőforrásokat, együttműködéseket kihasználó versenyképességének javítása;
2. A turizmus jövedelemtermelő képességének javítása;
3. A társadalmi kohézió erősítése és vonzó gazdasági-, lakókörnyezet kialakítása

A program fő prioritásai:

* *Versenyképes helyi gazdaság megteremtése*
* *A turisztikai potenciál erősítése*
* *Településfejlesztés*
* *Humán közösségi infrastruktúra fejlesztése*
* *Térségi közlekedés fejlesztése*
* *Technikai segítségnyújtás.*

## A fenntartható fejlődés lokális program (Local Agenda 21)

### Jelentősége

A „fenntartható fejlődés” jegyében szerveződött az 1992-ben Rio de Janeiróban megtartott Környezet és Fejlődés ENSZ konferencia. Fő dokumentuma az Agenda 21 (Feladatok a 21. századra) 28. fejezete foglalkozik a Local Agenda 21-el (LA-21), vagyis a fenntarthatóság lokális programjával.

Az Európai Unió ötödik környezetvédelmi akcióprogramja (1992-2000) a „Fenntarthatóság felé” címet viseli és a fenntartható fejlődés, mint alapkövetelmény az 1997-es EU csúcson Amszterdamban az integráció alapelvei közé is bekerült, sőt ennek szellemében módosították az 1958-as Római Szerződést is, amely az Európai Közösségek jogi alapját adja.

A riói alapdokumentumban megfogalmazott céloknak megfelelően a Local Agenda 21 alapvető célja: az önkormányzat aktív és cselekvő közreműködésével, a lakosság tevőleges támogatásával olyan önkormányzati szintű program kidolgozása és megvalósítása, amely a fenntartható fejlődés szellemében, a természeti környezet fejlesztésével összhangban tervezi el az épített környezet, infrastrukturális rendszer, energiaellátás, közlekedés, hulladékkezelés, agrárium stb. jövő orientált alakítását. A település mai és leendő polgárai számára kell megteremteni a fenntarthatóság helyi programját, olyan átfogó fejlesztési célkitűzések meghatározásával, melyek a fenntartható fejlődés szellemében helyi szinten megvalósíthatók az érintett helyi társadalmi és gazdasági szereplők aktív részvételével. Ennek segítségével egy olyan település szerveződik, amelyet a lakosok otthonnak tekintenek, abban ők és gyermekeik, a város, falu mai és leendő polgárai otthon vannak.

Local Agenda 21:

* jól összpontosított politika, ami integrálja az egyes szektorok „környezet és fejlődés” típusú problémáit, tervezési céljait és értékeit, döntéshozását és végrehajtási mechanizmusát;
* elkötelezett a helyi problémák felismerése és megoldása mellett, mindezt szélesebb ökológiai-, regionális és megnyújtott időkeretben (legalább 3 generáció) végezve;
* a környezeti hatásokat tudatosan összefüggésbe hozza a mögöttes gazdasági és politikai nyomásokkal (amelyek rendszerint politikai döntésekből, döntések hiányából és a piac működési elégtelenségéből fakadnak);
* a helyi jellegű kérdések, ügyek, döntések és intézkedések és a globális hatások között próbálja az összefüggéseket megtalálni, legyen az környezeti vagy globális szolidaritási/méltányossági vetület.

A fenntarthatóság lokális programja társadalom- és környezetközpontú program, de nem azonos a környezetvédelmi programmal, tekintettel arra, hogy a LA-21 a fenntartható fejlődés, a társadalom-természet-gazdaság komplex rendszerét foglalja magában.

Magyarországon ez a program újnak mondható, Európában azonban már több száz település él e program alapján.

### Megvalósíthatóságának lépései

A fenntarthatóság lokális programjának az LA-21-nek a legszűkebb értelmezése maga az elkészült stratégiai terv, a „dokumentum”. A második bővebb értelmezés szerint LA-21-en értjük a program létrehozásának és megvalósulásának folyamatát. A harmadik és egyben a legteljesebb értelmezés szerint az LA-21 – a fenntarthatóság lokális programja maga a gondolkodásmód, gazdálkodási mód, életforma, életmód és a politikai kultúra, amelyet a fenntartható fejlődés elve hat át.

A ***dokumentum*** az LA21 első és egyben legnyilvánvalóbb dimenziója, mivel ez az elképzelés kézzel fogható, írott megnyilvánulása, egy stratégiai terv, ami a következő jellemzőkkel bír:

* Az Agenda 21 globális perspektíváját helyi szintre helyezi.
* A fenntarthatóság elérését tűzi ki célul, olyan struktúrák kialakításával, amelyek hosszú távon fenntarthatóak.
* A gazdasági, szociális és környezeti fejlődést integrálja, szemlélete és céljai hosszú távúak, megvalósítás-orientált.

A második dimenzió az a komplex ***tervezési folyamat***, ami a tervdokumentumot eredményezi. Fontos, hogy a folyamat megújuló legyen, vagyis a célja ne az írott terv létrehozása, hanem maga a folyamat legyen: a közösség bevonásával történő tervezés. Ez a dimenzió a következő elemekkel bír:

* Érdekcsoportokat tömörítő testület felállítása vagy egy Local Agenda 21 fórum létrehozása.
* Közösségi konzultáció.
* A közösség jövőképének kialakítása a fenntartható fejlődés jegyében.
* A közösség jövőbeli fejlődésével/fejlesztésével kapcsolatos, már létező tervek és stratégiák felülvizsgálata.
* Fenntarthatóságot jelző mutatók kidolgozása.
* A menedzsment és a környezet állapotának felülvizsgálata.
* Célok definiálása, prioritások kijelölése.
* Ellenőrző és beszámolási mechanizmusok.
* A helyi perspektíva összekapcsolása a globális dimenzióval.
* A Local Agenda 21 elfogadtatása a helyi képviselő-testülettel.

A harmadik és egyben utolsó dimenzió alatt azt a ***politikai kultúrát*** értik, amiben a komplex tervezési folyamat szervesen képes létezni. Ennek legfontosabb jellemzőit a következőkben lehet összefoglalni:

* Párbeszédet folytat a jövőképről, a fejlődés lehetséges irányairól, a közösség jövőjének értékeiről és alapvető döntéseiről.
* Párbeszédet folytat a társadalom minden csoportjával.
* Az általános megegyezés (konszenzus) elvén alapszik.

# Körmend térsége és környezete

## Földrajzi terület bemutatása

### A terület közigazgatási lehatárolása

Körmend2004 január elsejétől a 244/2003. (Xll.18.) Kormány Rendelet alapján, valamint a felülvizsgálatot követően a 2007. évi CVII. Törvénnyel módosított 2004. évi CVII Törvény melléklete szerint a körmendi statisztikai kistérséghez tartozik, annak székhelye. A kistérséget a székhelyen kívül további 24 község alkotja, melyek Csákánydoroszló, Daraboshegy, Döbörhegy, Döröske, Egyházashollós, Egyházasrádóc, Halastó, Halogy, Harasztifalu, Hegyháthodász, Hegyhátsál, Katafa, Kemestaródfa, Magyarnádalja, Magyarszecsőd. Molnaszecsőd, Nádasd, Nagykölked, Nagymizdó, Nemesrempehollós, Pinkamindszent, Rádóckölked, Szarvaskend, Vasalja.

|  |  |  |
| --- | --- | --- |
| Régió | Neve: | Nyugat-Dunántúli Régió |
| Megye | Neve: | Vas Megye |
| Kistérség | Neve: | Körmendi Kistérség |
| Település | Neve: | Körmend |
| Lakosság száma: | 12 105 |
| Érintett KÖTEVIFE | Neve: | Nyugat-dunántúli Környezetvédelmi, Természetvédelmi és Vízügyi Felügyelőség |
| Érintett KÖVIZIG | Neve: | Nyugat-dunántúli Környezetvédelmi és Vízügyi Igazgatóság |

Közigazgatásilag a jelen fejlesztéssel érintett településrészek mind Körmend belterületéhez tartoznak, elhelyezkedésük a városon belül az *1. ábran* látható. Alsóberkifalu Körmend központi belterületéhez közvetlenül kapcsolódik, míg Felsőberkifalu és Horvátnádalja egyéb belterületi besorolású, a központi belterülettől elkülönülő településrész. (Mivel Alsóberkifalu pontos lehatárolása nem pontosan tisztázott, a későbbiekben, általánosan a jelen RMT-ben „Alsóberkifalu” megnevezés alatt kizárólag az adott településrész *projekttel érintett* területeit értjük. Ld. 4.1.1. fejezet. Ezzel kiküszöböljük a korábbi, elutasított köztes RMT-ben szereplő félreérthető, hibás, vagy ellentmondásos adatok előfordulását.)

Fontos továbbá megjegyezni, hogy Horvátnádaljához, azaz Körmend közigazgatási területéhez tartozik a 8-as sz. főúttól, illetve a vasúttól Észak-Nyugatra fekvő terület is, ami viszont településszerkezeti szempontból Magyarnádalja településhez kapcsolódik. A két közigazgatási terület határa az említett szakaszon az Erdős árok mentén halad (az 1. ábrán szaggatott vonallal jelölve). Részletes térképet tartalmaz a**3. sz. Melléklet**, ami Körmend szabályozási terv szerinti közigazgatási területét mutatja be.

A szabályozási terv módosítása szerinti beépítésre szánt területek tervét mutatja be a **4. sz. Melléklet**, amelyenfeltüntetésre kerültek a lakóterületek, valamint a projekt fejlesztési területének közelében levő ipari és egyéb gazdasági övezetek. Az övezeti besorolás szempontjából a projekt keretében csatornázandó területek kizárólag kialakult lakóövezetet, ezen belül túlnyomó részt falusias lakóövezetet (Lf jelű) érintenek, míg Alsóberkifalu néhány csatornázandó utcája kialakult kertvárosias lakóövezet besorolású (Lke jelű).

Horvátnádalja területén (Liszt Ferenc utca magasságában) a 8-as főút északi oldalán található egy kisebb terület, melynek tervezett övezeti besorolása kereskedelmi, szolgáltató, gazdasági terület (Gksz). Jelenleg ezen a területen is lakóházak találhatóak, azonban itt alakult ki a Körmendet elhagyó út melletti vásársor, ami a terület jövőbeli kereskedelmi hasznosítását indokolja.

A településfejlesztési tervek alapján a csatornázandó területek szomszédságában, a kialakult lakóövezetekhez kapcsolódóan a tervezett területek is lakóövezeti besorolásúak (ld. 2. sz. Melléklet). A településfejlesztés hosszabb távú tervei szerint az Alsóberkifalu és Horvátnádalja közötti külterület is belterültbe kerülne bevonásra és elsősorban a jelenegihez hasonlóan ipari haszonsítású terület lenne. Ugyanakkor a Felsőberkifalu és Alsóberkifalu közötti külterületen a 8-as sz. főút (későbbiekben az M8-as gyorsforgalmi út) a várost északról elkerülő nyomvonala itt haladna el.



Alsóberkifalu

**Körmend**

1. ábra: Körmend közigazgatási területe

### A terület természeti környezete

Éghajlat

A város környékének **éghajlata** mérsékelten hűvös kontinentális. Évente átlagosan 737 mm csapadék hullik a városi mérőállomás területén. A legnedvesebb hónap a július ilyenkor 93 mm csapadékra lehet számítani, a legszárazabb hónap a január, ilyenkor átlagosan 33 mm csapadék hullik. A csapadék 1/5 hó formájában hullik. Évente átlagosan 95 csapadékos nap fordul elő, ebből 21 napon hó formájában érkezik a csapadék. Az ország egyik legpárásabb területe, gyakoriak a ködös napok évente átlagosan 33 nap. Gyakori a borult ég, évente kb. 100-110 borult napra lehet számítani, ezért alacsony az évi napfénytartam kb. 1750-1800 óra. Az évi középhőmérséklet 10 C˚ a leghidegebb hónap a január ilyenkor -1 C˚-ra számíthatunk. A legmelegebb hónap a július 20-21 C˚. A hőmérséklet havi átlagértékeinek menete kiegyenlítettebb, mint más hazai városoké. A tél enyhébb a nyár hűvösebb az évi átlagos hőmérsékletingás 21-22 C˚.

Geomorfológia, Geológia

Körmend a Nyugat-magyarországi peremvidéken, azon belül a Sopron-Vasi-síkságon (középtáj) és konkrétan két kistáj határán a Rábai teraszos sík és a Rába-völgy határán helyezkedik el.

A város környékének **geológiai** felépítését alapvetően harmad és negyedidőszaki üledékek határozzák meg. A felszíni üledékek közül ki kell emelni a folyóvízi homokot és a szintén folyóvízi kavicsot. A felszíni, felszínközeli rétegek alatt közel 2000 m vastag pannon üledéksor települ. A javarészt homokos, kőzetlisztes rétegek elsősorban az ivóvíz, kisebb részt termálvíz készletük miatt érdemelnek figyelmet. A Pannon üledékek alatt elhelyezkedő medencealjzat két részre oszlik északon az Ausztroalpi képződmények helyezkednek el, ettől délre a Dunántúli középhegység mélybezökkent karbonátos rögei húzódnak. A kettő közötti határvonal a „Rába-vonal”, egy jelentős oldal-eltolódási sík, ami a város térségében húzódik.

A városkörnyékének **talajadottságai** összességében közepesnek tekinthetőek. Fizikai szempontjából közepesen kötött úgynevezett vályog talajok jellemzik a környéket, ezek a várostól észak-északkeletre löszös üledékeken találhatóak, a várostól délre folyóvízi üledékeken képződtek. Vízgazdálkodás szempontjából délen a talajok többsége jó vízelvezető képességű, és jó vízraktározó képességű, a város területén és attól északra rossz vízelvezető képességű, és rossz vízraktározó képességű, északkelet felé pedig közepes. A talajok kémhatása a város vonalában erősen savanyú, míg attól északra és délre gyengén savanyú. Mindezek függvényében a területen három talajtípus fejlődött ki: délen a Rába völgyében réti öntéstalaj uralkodik, ettől északra főleg a város területén és attól kissé északra pszeudoglejes barna erdőtalajok uralkodnak, míg innen északkeletre az agyagbemosódásos barna erdőtalajok veszik át az uralmat. Termőképesség szempontjából ez utóbbi terület minősíthető a legjobbnak a területen.

A tervezési terület talajminőségével összhangban,a projekt **nem érint tartósan magas talajvízállású területeket.**

Vízrajz


A felszín alatti víz állapota szempontjából érzékeny területeken levő települések besorolásáról szóló 27/2004. (XII. 25.) KvVM rendelet alapján Körmend a **felszín alatti víz állapota alapján érzékeny besorolású terület.**

**Felszínivizei** közül a Rába a legjelentősebb, Szentgotthárd ás Körmend között a Rába medre majdnem pontosan Ny—K-i irányú és völgye 1-2,5 km széles. Körmendtől Sárvárig ÉÉK-felé folyik és völgye 2-3,5 km-re szélesedik. Szentgotthárd alatt kisvizek idején alsószakasz jellegűvé válik, és erőteljesen felkavicsolja a medrét. Eredeti állapotában ezért gyakran változtatta a medrét. Az elmúlt 200 év emberi tevékenységének nyomán a főág Körmend alatt a völgy Ny-i oldalán állandósult, míg a völgy K-i oldalán a Csörnöc-Herpenyő nevű fattyúág szedi össze a vizeket. Árvízkor azonban a völgyet teljes szélességében elönti a víz. Vízjárása szélsőséges. A legkisebb és a legnagyobb vízhozamok között igen nagy különbségek mutatkoznak. Körmendnél például: a legkisebb víz 3-5 m3/s, a legnagyobb víz 1000 m3/s. Azaz 200-300 szoros a különbség. Az árvizekre a heves áradás és a gyors levonulás a jellemző.A**Rába folyó**a körmendi szennyvíztisztító telepről kibocsátott tisztított szennyvíz befogadója. A KEOP konstrukció szempontjából megemlítendő, hogy a projekt **nem érint a Vásárhelyi-terv keretében tervezett árvízi tározókkal határos területeket.**

A vezetékes vízellátásnak nagy múltja van a városban. Napjainkra Körmend és a csatolt települések vezetékes vízzel teljeskörűen ellátottak. A vízmű14 db **felszín alatti vízbázisra telepített** mélyfúrású kútból biztosítja az ivóvizet, Körmenden kívül Magyarnádalja és Vasalja települések számára is. A jelen csatornázási beruházás a 123/1997 (VII.18) Korm.rendelet előírásai szerint hatósági határozattal kijelölt **sérülékeny üzemelő vízbázist nem érint.**

Természetvédelem

Körmend közigazgatási területe az Őrségi Nemzeti ParkIgazgatóság működési és illetékességi területén található. Az **Őrségi Nemzeti Park** legészakibb fekvésű területe csupán 2 km-re található a projektterület déli határától. A kettő közötti területen, a Rába völgyében található a **Rába és Csörnöc-völgy** (HUON20008) Különleges Természetmegőrzési Terület (SCI), mint Natura 2000-es területen. Továbbá, a fejlesztési területtől nyugatra a Pinka völgyében terül el a **Pinka SCI** Natura 2000-es terület. Körmend dél-keleti településrészén található a Körmendi Kastélypark Természetvédelmi Terület. Természetvédelmi szempontból még megemlítendő, hogy a Rába völgye a Nemzeti Ökológiai Hálózatban ökológiai folyosóként szerepel.



2. ábra: Természetvédelmi területek, a Nemzeti Ökológiai Hálózat részét képező területek és Natura 2000 területek Körmend közvetlen közelében (forrás: TIR)

### Jellemző településszerkezet

Körmend város közigazgatási területe 52,79 km2 kiterjedésű. A település fejlődésének korszakonkénti sajátosságai és a település központi részét átszelő vasútvonalak miatt a **város nem alkot egységes településszerkezetet**.Körmend belterületi átlagos népsűrűsége **2 993 fő/km2.**

Körmend a 8-as számú főközlekedési út és a Székesfehérvár-Szombathely vasút vonalát követve elnyúlt, hosszanti befogadó alakzattal rendelkezik. A kelet-nyugati és észak-déli irányú közlekedési útvonalak, mint főütőerek évszázadok óta közel azonos nyomvonalon futnak.

A **Körmendi Kistérség** a kedvezményezett térségek besorolásáról szóló 311/2007 (XI.17.) Korm. rendelet 2. számú melléklete alapján **nem tartozik a hátrányos kistérségek közé.**

A város beépítése

Körmend lakóövezeteinek beépítettségének jellegét a *3. ábran*látható térkép szemlélteti. A város beépítése jellemzően kisvárosias, a dunántúli egykori oppidumokhoz hasonlóan horizontálisan viszonylag zárt, vertikálisan erősen tagolt. Ez utóbbit mutatja, hogy az emeletes épületek aránya a városban 8,9 %, ami nagyon magas a hazai városok átlagához viszonyítva.

A városban, a hazai beépítési típusok közül csaknem mindegyik előfordul, viszont csak néhány helyen (Felsőberkifalu, Horvátnádalja) fordul elő a falusias fésűs beépítés. Nem találhatók villák a városban, így villaszerű beépítés is hiányzik, illetve még nem épültek lakóparkok sem.A városmagban, viszonylag nagy területen jellemző a többszintes beépítés, ez a városrész Körmend legrégebben beépített területe, amely ma még alapvetően megőrizte kisvárosias, polgári jellegét.Az 1960-as években kezdődött meg a városban a lakótelepek építése, és vele együtt jelent meg a többszintes tömbös beépítés.

A város belterületének a legnagyobb részén a földszintes családi házak a jellemzők. Dominánsan ilyen a beépítés a főúttól északra eső városrészben, a Tisztviselő telepen, a vasútvonaltól északra fekvő városrészen, Alsó- és Felsőberkifaluban, valamint Horvátnádalján.


beépítés

3. ábra: Körmend lakóövezeteinek beépítési jellegének térképi ábrázolása

A külső lakóöv valójában már nem övszerűen helyezkedik el a városon belül, hanem a csatolt településeket, valamint a vasútvonalon túli városrészt foglalja magában. A külső lakóöv csaknem tisztán lakófunkciójú terület, benne munkahelyek, intézmények már nem, vagy csak elszórtan, kismértékben találhatók. A külső lakóöv beépítése ritka, itt döntően földszintes (tetőteres) családi házak vannak, néhány helyen (Horvátnádalja, Felsőberkifalu) még előfordul falusias, fésűs beépítés is.

Körmend településszerkezeti szempontból az alábbi négy jól elkülöníthető részre osztható, amelyek lehatárolását a :

1. A központi terület vasút vonaltól délre eső területrészére,
2. A központi terület vasút vonaltól északra eső területrészére,
3. Felsőberkifalu településrészre, valamint
4. Horvátnádalja településrészre.



4. ábra: Körmend város településszerkezeti szempontból elkülönülő részei

Alsóberkifalu

Az 1924-ben a városhoz csatolt Alsóberkifalu falusias főutcája, a volt grazi postaút. A jelenlegi településszerkezet által körvonalazott határok alapján Alsóberkifalu a központi városterület vasúttól délre eső, nyugati területrészén helyezkedik el. A városrész amellett, hogy telekszerkezetben ma is kivehető, a korábbi község már szervesen hozzáépült a városhoz.

Felsőberkifalu

A központi belterülettől észak-nyugatra elhelyezkedő településrészt 1969-ben csatolták Körmendhez, de továbbra is különálló egységet képez, a központi belterülettől mezőgazdasági sáv választja el.A település funkciója falusias lakóterület. A bekötő út mentén mezőgazdasági művelést igénylő, jelentős nagyságú keretekkel rendelkező földszintes házak uralják a településképet, a közösségi és szolgáltató funkciókat biztosító településrész központ hiánya mellett. A városrész elérhetősége kedvezőtlen.

Horvátnádalja

Horvátnádalja a 8-as számú főúton nyugat felé haladva, az ipartelepi zóna után következik, sőt magát a településrészt is kettéválasztja a Székesfehérvár-Szentgotthárd vasútvonal.Horvátnádalját1969-ben csatoltak Körmendhez. A városrész az iparterületi fejlesztések következtében „összenőtt” a központtal, az egykori településhatár ma már nem érzékelhető. A valaha egyutcás település a 8-as útra közel merőleges utcák mentén további falusias és részben kertvárosi jelleget mutató beépítéssel bővült, a közösségi és szolgáltató funkciókat biztosító központ hiánya mellett. A településrészen a sportterület és játszótér kivételével hiányoznak a közösségi tervek.

Horvátnádalján a meglévő, nagyrészt falusias lakóövezetek beépítése mellett megtörténhet a városrész intenzívebb hasznosítása a kapcsolódó szolgáltatások térben koncentrált kialakításával.Az intenzívebb hasznosításnak köszönhetően a városrész elérheti azt a kritikus tömeget, amely a közfeladat-ellátás hatékony működéséhez szükséges.

Kistérségi szerep

Településhálózati szempontból a legszervesebb kapcsolatrendszert a város számára közvetlen vonzáskörzete, illetve az azt viszonylag jól lefedő formálisan is rögzített kistérségi kötelék jelenti. Körmend százötven éven át járási központ volt, az e funkcióból öröklött intézményrendszer (körzeti általános iskolai oktatás, bíróság, földhivatal, kórház, mentőállomás, rendőrkapitányság, tűzoltóság) fenntartása természetes módon jelentkező feladat ma is, így igazgatási-, szolgáltatási-, és gazdasági központi szerepet tölt be kistérségben. A város számára nemcsak fontos adottságot, de a térségi kapcsolatépítés természetes alapját is jelenti a Rába, mint számos települést érintő természeti képződmény.

A külső határokhoz kötődő együttműködések sajátos és különösen perspektivikus keretét az az az osztrák határon átnyúló kezdeményezés adhatja, mely a *Körmend-Güssing mintarégió* kiformálódást és tartalommal megtöltődését eredményezheti a közeljövőben.

## A környezeti elemek állapota

### Levegő

A levegőtisztaság-védelem a környezetvédelem egyik legfontosabb feladata. A légszennyezés közvetlenül hat az emberi egészségre, egyben befolyásolja a környezet más elemeinek állapotát is. A levegőtisztaság-védelem felmérésénél figyelembe kell vennünk az országhatárokon kívülről jövő levegő állapotát, a termelési és fogyasztási tevékenységeket, valamint a közlekedés következtében a légtérbe kerülő szennyező anyagok mennyiségét, minőségét. A levegő minőségének állapotát az

* Ipari tevékenységből adódó légszennyezés
* A közlekedés során a gépjárművekből kibocsátott légszennyezés okán magas szennyezőanyag-koncentráció
* valamint néhány vállalkozás befolyásolhatja.

A településen belül nincs jelentős légszennyezést kibocsátó forrás. A pontforrások légszennyező hatása főként lokális, vagy nem szennyező. A Nyugat-dunántúli Környezetvédelmi Természetvédelmi és Vízügyi Felügyelőség legutolsó adatai szerint légszennyező tevékenységet végző cégek száma nem növekedett a városban.

Jóval jelentősebb a közúti közlekedésből származó légszennyezés. Főként a 8. sz. főút mentén néhány 10 méter széles sávban nagymértékű a forgalom okozta káros emisszió.

Légszennyező forrásként megemlíthető továbbá a felületi poremisszió, mely elsősorban mezőgazdasági területekről és növényzettel nem fedett, nem portalanított felületekről (földutak) származik.

A városban a kommunális kibocsátásra nincsenek adatok, azonban az intézményi és a lakossági gázellátás széles körben megoldott, így a szennyezés mértéke elenyészőnek tekinthető.

Egyre jelentősebb problémát okoznak a biológiai eredetű allergének, mint például a parlagfű, a fekete üröm pollenjei. A parlagfű elleni védekezés megkezdését már a növény virágzása előtt (június 30.) meg kell kezdeni, mivel a parlagfű a legagresszívebb allergén növények egyike, a levegőben már 5 db/m3 is felerősítheti az egyéb pollenallergiák hatását.

A város belterületein az Önkormányzat egyrészt hatósági eszközökkel, másrészt a közterületek rendszeres gyommentesítésével védekezik.

80 vállalkozás működik a településen de ezek többségének tevékenysége a környezeti elemek állapotára hatással nincsen. A telephely engedéllyel rendelkező vállalkozásokat a *2. számú melléklet* tartalmazza.

### A föld

#### Geológiai adottságok

A település földtanilag a Kőszeg-mihályi nagyszerkezeti egységhez tartozik, amelyet a Rába vonal (elsőrendű diszlokációs öv) választ el a Középdunántúli nagyszerkezeti egységtől. A Rába vonal Körmend mellett délkeletre húzódik, a Rába folyó vonalát követve.

A Kőszeg-mihályi nagyszerkezeti egység az Alpok központi kristályos vonulatának folytatása, amely metamorfizált kőzetekből áll. Az egység kiemelkedő rögein (Vashegy-csoport) kívül a neogén folyamán a terület medencévé alakult, amelyben a pliocén végéig folyamatos üledékképződés folyt. A pliocén végén az ismét jelentkező szerkezeti mozgások általános emelkedést okoztak, és ezzel jelentős lepusztulást indítottak meg a területen.

A település térségében a medence aljzatát, a "Rábamenti Metamorfit" összlet kisfokú metamorfizációt szenvedett, változatos kőzettani kifejlődésű litosztratigráfiai egysége, a Mihályi Fillit Formáció képezi, amelynek felszíne körülbelül 2000 m-es mélységben van.

A paleozoós medencealjzatra 300 m-t meghaladó vastagságban miocén (torton, helvét) rétegsort (homokkő, márga, agyagmárga, szárazföldi konglomerátum) települ.

A miocént több száz m vastag homok homokkő, agyagmárga és márga rétegekből felépülő alsó pannóniai, majd vékony homok homokkő, agyagmárga és aleurit rétegekből álló, 1000 m körüli vastagságú felső pannóniai rétegsor fedi.

A terület sekélyföldtani képét a változatos pleisztocén képződmények határozzák meg. A negyedkor legnagyobb részén, a területen elsősorban a lehordódás érvényesült, az üledékképződés csak átmeneti jellegű volt. A változatos felszínfejlődési szakaszokban a pleisztocén képződmények áthalmozódtak és lepusztultak. A területet csak vékony negyedkori takaró borítja. Az elsődleges lepusztító erőhatás a folyóvizek eróziós és leöblítő tevékenysége volt.

A rendelkezésre álló földtani térképek és leírások alapján a vizsgált területen a felszíni talajréteg alatt folyóvízi iszapos, homoklisztes, agyagos képződmények illetve folyóvízi homokos kavics, kavicsos homok települ. A kavics jelentős mértékben tartalmazhat homokot ill. iszapot, agyagot is. Az idősebb felső-pannóniai képződmények csak a Rába két oldalán a völgy lejtőjén kerülnek a felszínre.

A terület felszínközeli földtani felépítésének elvi rétegsorára vonatkozóan a Rába völgyében ismert feltárások alapján a következtethetünk:

* mesterséges feltöltés v/és humuszos talaj (0,5-2,0 méteres vastagságban)
* homok, esetleg iszapos-agyagos-homokliszt anyagú kőzetek (3,0-7,0 méteres mélységig, 3,0-4,0 méteres vastagságban.
* kavicsos homok, homokos kavics, iszapos-agyagos kavics (3,0-7,0 m-től)

A felszíni tevékenységből származó szennyeződések lejutását a kavicsos rétegek felett és alatt települő iszapos-agyagos homokliszt, homok összetételű rétegek gátolják, a szennyezett víz leszivárgásának csökkentésével ill. a szennyező anyagok szorpciójával. A területen az első kavicsos, homokos talajvízadó a felszíni szennyeződésekkel szemben ettől függetlenül közepesen érzékenynek tekinthető.

A felszínközeli, néhányszáz méteres szakasz földtani felépítését két, a területen található vízműkút rétegsorából ismerhetjük, melyeket az alábbiakban közöljük:

*B-17 kataszteri számú kút:*

|  |  |
| --- | --- |
| *Települési mélység* | *Földtani képződmény* |
| 0,0-3,0 m | agyag |
| 3,0-3,7 m | homok |
| 3,7-6,5 m | kavics |
| 6,5-33,8 m | homok |
| 33,8-53,6 m | agyag |
| *Települési mélység* | *Földtani képződmény* |
| 53,6-268,0 m | agyag, homok, homokos agyag, agyagos homok váltakozása |
| 268,0-286,5 m | homok |
| 286,5-291,6 m | homokos agyag |
| 291,6-293,2 m | homok |
| 293,2-305,5 m | homokos agyag |

*K-18 kataszteri számú kút:*

|  |  |
| --- | --- |
| *Települési mélység* | *Földtani képződmény* |
| 0,0-0,6 m | talaj |
| 0,6-3,9 m | homok |
| 3,9-7,7 m | iszapos agyag |
| 7,7-17,6 m | iszapos agyag |
| 17,6-19,6 m | iszapos homok |
| 19,6-58,2 m | iszapos agyag |
| 58,2-62,0 m | iszapos homok |
| 62,0-72,0 m | iszapos agyag |
| 72,0-73,4 m | homok |
| 73,4-78,4 m | iszapos agyag |
| 78,4-80,6 m | kavics |
| 80,6-98,4 m | agyag |
| 98,4-103,6 m | homok |
| 103,6-105,8 m | agyag |
| 105,8-107,0 m | homok |
| 107,0-108,2 m | agyag |
| 108,2-110,0 m | iszapos homok |
| 110,0-112,0 m | agyag |
| 112,0-128,0 m | iszapos homok |
| 128,0-132,0 m | homok |
| 132,0-134,0 m | agyag |
| 134,0-135,0 m | iszapos homok |
| 135,0-138,2 m | agyag |
| 138,2-139,6 m | iszapos homok |
| 139,6-147,0 m | agyag |
| 147,0-148,2 m | homok |
| 148,2-150,0 m | agyag |

Amint látható, a legfelső 50-60 méteres szakasz alatt egyértelműen a felső-pannóniai képződményekre jellemző módon, 300 m-ig iszapos agyag, iszapos homok, homok, agyag rétegek váltakozásából áll. A felső 50-60 méterben a fúrás helyétől függően előfordulnak folyóvízi kavics, homok és iszapos, agyagos rétegek is. A legközelebbi K-18. kútban a felső 60 m egyértelműen rossz vízvezető iszapos agyag rétegek az uralkodóak, de egészen 100 m-ig is csak néhány vékony homokos réteg települ be az agyagos rétegek közé.

#### Talajviszonyok

A változatos geológiai viszonyoknak megfelelően a táj genetikai talajtípusai is igen sokfélék. A *Rába-völgyben és a hegyhát peremén* például a váztalajok mindig másodlagosak. A középső pleisztocén korú kavicsra települt, főleg porhullásból származó vékony (felső pliocén), felső pleisztocén homokon, lösz, löszös homokon fejlődött termőréteg - főleg antropogén hatásoknak betudhatóan - lekopott és a kavicsos váztalaj gyengén cementált típusa került a felszínre. E talajok kedvezőtlenségét még fokozza, hogy a cementált kavicson a gyökérzet nem tud áthatolni. Kedvezőbb váztalaj típus a csonka erdőtalaj. Itt rendszerint az "A" és "B" szint kis része erodálódott, a megmaradt "B" szint vályogos, kalciumkarbonát-mentes.

A tájban a barna erdőtalajok a legelterjedtebbek, ahol sok helyen a gyengén cementált kavics alapkőzeten egy erősen savanyú, nem podzolos barna erdőtalajhoz hasonló típus képződött. A humusztartalom felülről lefelé egyenletesen csökken. Alatta a vastól vörösre festett "B" szinthez hasonló réteg különíthető el. A teljes szelvény savanyú. Száraz, gyenge víztartó képességű talajok a nagy kvarckavics-tartalom miatt. Általában cseres-tölgyesek, ritkán akácosok állnak rajtuk.

A cementált kavics felett az eróziómentes részeken vékonyabb-vastagabb porhullásból származó vályogos talaj helyezkedik el. A cementált kavics vízvisszaduzzasztó hatására *pseudoglejes barna erdőtalajok* alakulnak ki. Ez a táj leggyakoribb talajtípusa. Kalciumkarbonát-mentesek, az "A" szint nem tagolódik rétegekre, a "B" szint rozsdásan foltos, átmenettel csatlakozik a cementált kavicshoz, gyakran ezzel kevert is. A termőréteg vastagsága változó, de 30 cm-nél mindig több. A talajtípus termőereje a kavicsréteg megjelenési mélységétől függ. Ennek a talajféleségnek legelterjedtebb erdőtípusai a lombelegyes erdeifenyvesek csoportjába (asszociációjába) tartoznak, de cseres-tölgyesek is előfordulnak rajta, kultúr-erdőkkel keverten.

Az agyagbemosódásos barna erdőtalajok főleg a táj D-i részén elterjedtek, a vizsgált térségben és tájrészletben nem jellemzőek.

A térségben az üledék- és hordaléktalajokat a Rába folyó és mellékvizei mentén, a Csörnöc-patak öntésterületein a nem karbonátos nyers öntéstalajok képviselik. Ezek rendszerint homokosak, humuszban szegények. Vízgazdálkodásuk jó, mert kolloidtartalmúak és az áradások vízutánpótlása is érvényesül. Mélyfekvésben bokorfűzesek telepedtek meg, míg a magasabb fekvésű részeken tölgy-kőris-szil ártéri erdők, ill. származék-típusaik alakultak ki. A nyers öntések közt a közép-magas, vagy magas fekvésben már gyengén humuszos öntések fejlődtek ki. Ezeknél a növényzet hatására 30-40 cm-es humuszos feltalaj képződött. A vasfoltos, glejes réteg a humuszos szintet nem éri el. Vályogosak és rétegezettek, kalciumkarbonát-mentesek, jó vízgazdálkodásúak.

A bő vízellátású völgyekben a lejtőhordalék erdőtalajok keskeny sávjai fejlődtek ki. Rétegződésük változatos, kavics, kőzettörmelék és homok keveredik a vályogos rétegekkel. A mélyebb szintekben a glejesedés gyakori. A feltalaj humuszban gazdag és morzsás. A kémhatása gyengén savanyú, ami lefelé haladva növekszik. A szóban forgó térség igen jó vízellátású, de néha levegőtlen talajai ezek.

#### Környezetföldtani adottságok

A 27/2004. (XII. 25.) KvVM rendelet melléklete szerint Körmend város területének szennyeződés érzékenységi besorolása: érzékeny terület.

A beavatkozással érintett terület nem tartozik működő vagy távlati ivóvízbázis kijelölt vagy kijelölés alatt álló hidrogeológiai védőterületéhez.

A vizek mezőgazdasági eredetű nitrátszennyezéssel szembeni védelméről szóló 49/2001. (IV.3.) Korm. rendelet szerint az érintett települések teljes közigazgatási területe nitrátérzékeny területen található.

### Vizek

#### Felszíni vizek

A Rába a Duna egyik jelentős jobb parti mellékvízfolyása, amely Győrnél torkollik a Mosoni-Dunába. A folyó teljes vízgyűjtő területe 10 720 km2. A Sárvár feletti 6 213 km2 nagyságú vízgyűjtő terület szokásos elnevezése: Felső-Rába vízgyűjtő.

Körmend vízmércéje a folyó 158+700 fkm szelvényében van, a vízgyűjtő terület nagysága itt 4 734 km2. E terület közel 95 %-a Ausztriában, a Stájer Peremhegység DK-i lejtőin helyezkedik el. A teljes vízgyűjtő hegy- és dombvidéki területen található. Körmend a vízgyűjtő DK-i csücskében van.

A Rába folyó a majdnem kör alakú vízgyűjtő Ny-i pereméhez közel ered, és a Ny-i, D-i pereméhez nagyon közel folyik. A vízgyűjtő erősen excentrikus, a Rába folyónak jelentős jobb parti mellékága ezen a szakaszon nincs is. Feldbach-ig a folyásirány ÉNy-DK irányú, innen Körmendig Ny-K-i, majd Körmendtől új irányt vesz a folyó, és Sárvárig DNy-ÉK irányban folyik tovább.

A Rába forrásvidéke a Gráci Hegyvidéken ~ 1.100 mAf-i magasságban van. A forrásoktól ~140 km hosszon folyik a víz, amíg Körmendre eljut.

Szentgotthárdnál ömlik a Rábába legjelentősebb bal parti mellékága a Lapincs, amely néhány kilométerrel feljebb két, közel azonos nagyságú vízgyűjtővel rendelkező ág – a Feistritz és a Lapincs – egyesülésével jön létre. Elmondható tehát, hogy Szentgotthárdnál gyakorlatilag három, egyenként ~1 000-1 000 km2 vízgyűjtőjű vízfolyás, a Feistritz, a Lapincs és a Rába egyesül. Körmend felett ömlik a Rábába másik jelentős bal parti mellékága, az 1 302 km2 vízgyűjtővel rendelkező Pinka.

Szentgotthárd és Körmend között a majdnem pontosan Ny-K-i irányú Rába völgy közel 2-3 km széles. A folyó Csákánydoroszlóig a völgy jobb szélén folyik, míg a völgy bal szélén a Rábával párhuzamos övárokként a Lahn-Vörös patak gyűjti össze a bal parti vízgyűjtő kisebb-nagyobb patakjainak vizét. Csákánydoroszló és Körmend között a Rába átvág a völgy bal széléhez, és egészen Sárvárig így folyik. Körmendtől a völgy jobb szélénél a Csörnöc-Herpenyő nevű fattyúág szedi össze a jobboldali, viszonylag keskeny vízgyűjtő vizeit.

A folyó völgye a medencefelszínhez képest jelentősen, Szentgotthárd Körmend között 50-100 m-el bevágódott. A folyóvölgy középszakasz jellegű, de Szentgotthárd alatt a kisvizek idején a folyó alsószakasz jellegűvé válik. Erősen kanyarog, kanyarjai gyorsan fejlődnek, kavics hordalékát lerakja. Eredeti állapotában a folyó gyakran változtatta a főmedrét. A folyó átlagos mederesése ~1‰. A folyó fenékszintje ~2-4 m-rel van a terepszint alatt.

A völgy jobboldalát viszonylag meredeken letörő dombvonulat kíséri, míg baloldalán lankásan emelkednek az egykori teraszok és kavicstakarók.

A Rába vízjárására a szélsőségesség a jellemző.

A folyó középvízhozama Körmendnél KÖQ = 33,6 m3/s.

A Rába kisvízhozamait jellemzi, hogy a 80 %-nál nagyobb gyakoriságú vízhozam éves szinten Q80 % éves = 15,5 m3/s, a téli félévben Q80 % téli = 15,4 m3/s, a nyári félévben Q80 % nyári = 15,6 m3/s. A nyári nagyobb érték a nyári nagyobb csapadékosságot tükrözi. Az eddig mért legkisebb vízhozam LKQ = 2,92 m3/s, amelyet 2003. augusztus 28-án mérték.

A Rába mértékadó árvízhozamai Körmendnél

Q1%  = 900 m3/s

Q3% = 700 m3/s

Q11 % = 520 m2/s

A Rábán árhullámok – a csapadékosságnak megfelelően – leggyakrabban tavasszal, nyáron és ősszel alakulnak ki. Nyáron a nagyobb meleg és nagyobb párolgás miatt a talaj felső rétege jobban ki tud száradni, ezért a nagyobb csapadékokból is viszonylag kisebb árhullámok alakulnak ki. A tavaszi árhullámokra növelő hatással lehet a magasabb hegyekben felhalmozódott hó elolvadása. A Rábára az árhullámok heves kialakulása a jellemző. A csapadékhullást követő 1-3 napon belül tetőzik a folyó Körmendnél, és az árvízvédekezési fokozatot meghaladó vízállások időtartama Körmendnél 2-3 napnál általában nem hosszabb. Az árhullámok levonulására jellemző, hogy a nagyobb árhullámok a völgyet teljes szélességében elöntik. A völgy mélyvonulata néhány szakaszon a Lahn-Vörös patak, más helyeken a Csörnöc-Herpenyő nyomvonala közelében található, a völgyben több kisebb-nagyobb magaslat, az árvízből szigetszerűen kiemelkedő rész van.

A Rába vízkészlet-gazdálkodási szempontból mértékadó augusztusi 80 % gyakoriságú természetes vízhozama 13,52 m3/s. Ebből ökológiai szempontok miatt 3,01 m3/s vízhozamot mindig a mederben kell hagyni, tehát a hasznosítható vízkészlet 10,51 m3/s. Ebből más vízhasználatok részére már lekötött 4,56 m3/s, azaz a használható szabad vízkészlet 5,95 m3/s.

#### Felszín alatti vizek

Vízföldtani helyzet

Vízföldtani szempontból az alaphegységi képződmények fontossága, azok anyagától és települési mélységétől függ. A területen az alaphegységi és a fedő miocén rétegeknek a nagy mélységben való településük miatt a vizsgálat szempontjából nincs gyakorlati jelentősége.

A feljebb települő pannóniai rétegek közül a tágabb térségben a felső-pannóniai képződmények bírnak vízföldtani jelentőséggel, mivel a homok rétegekben nagy mennyiségű rétegvíz tárolódhat.

A felső-pannóniai vízadók elhelyezkedése és tulajdonságainak megismerése érdekében ismertetjük a város vízellátását biztosító vízbázis kútjainak adatait:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kút jele | Kat. sz. | EOV x | EOV y | Terepszint  (mBf) | Talp  (m) | Szűrőzés  (m-m) | Nyug.  vízsz.  (m) | Q max  (l/p) –  hozzátartozó  vízszint |
| I/a | K-27 | 187 700 | 464 600 | 186,47 | 277,0 | 165,5-168,5  171,0-174,0  263,0-271,5 | -6,7 | 250  (-26,5) |
| II/1 | K-63 | 187 399 | 461 736 | 191,70 | 300,0 | 282,0-291,5 | -29,0 | 500  (-54,0) |
| II/2 | K-62 | 188 070 | 460 780 | 192,65 | 163,0 | 127,5-136,3  148,8-155,8 | -11,25 | 600  (-34,0) |
| III. | B-17/a | 188 600 | 464 000 | 189,35 | 293,6 | 267,9-284,9 | -27,1 | 350  (-58,5) |
| IV. | K-18 | 187 800 | 464 800 | 187,27 | 111,0 | 98,7-103,6 | -1,6 | 335  (-30,0) |
| V. | K-10 | 189 500 | 463 900 | 189,35 | 42,0 | 25,0-38,5 | -3,3 | 102  (-5,7) |
| VI. | K-24 | 189 500 | 463 900 | 189,71 | 243,0 | 342,0-350,5 | -28,0 | 210  (-43,5) |
| VII. | K-30 | 189 900 | 464 300 | 189,60 | 49,2 | 21,0-26,0  34,5-39,5 | -4,0 | 410  (-14,6) |
| Kút jele | Kat. sz. | EOV x | EOV y | Terepszint  (mBf) | Talp  (m) | Szűrőzés  (m-m) | Nyug.  vízsz.  (m) | Q max  (l/p) –  hozzátartozó  vízszint |
| VIII. | K-25 | 189 500 | 464 600 | 188,99 | 96,0 | 40,5-45,4  54,5-56,9  59,0-66,2  74,0-79,0  82,0-91,0 | -4,4 | 360  (-25,0) |
| IX. | K-26 | 189 400 | 463 300 | 191,83 | 100,0 | 54,0-58,2  70,0-72,1  74,3-77,9  88,1-91,9 | -7,5 | 300  (-15,1) |
| X./a | K-29 | 190 100 | 463 700 | 192,14 | 100,0 | 41,0-45,0  55,0-57,0  89,0-93,0  95,0-97,0 | -4,7 | 400  (-35,0) |
| XI. | K-31 | 189 720 | 463 840 | 191,58 | 58,0 | 21,5-25,5  37,0-45,0  50,0-52,5 | -5,5 | 360  (-14,4) |
| XII | K-33 | 190 000 | 463 100 | 194,61 | 100,0 | 53,5-55,5  58,0-60,0  66,0-69,0  87,2-95,4 | -16,6 | 340  (-43,3) |
| XIII. | K-32 | 190 900 | 463 500 | 196,65 | 62,0 | 41,0-46,0  50,0-58,0 | -11,0 | 460  (-38,1) |

A kutak adataiból jól látható, hogy területen minél mélyebb vízadóról van szó, annál mélyebbre süllyed a réteg nyugalmi nyomásszintje. A vízadó összletek természetesen feszített víztükrűek, ami arra utal, hogy a vízadó felett rossz vízvezető, vízzáró agyagos iszap, iszapos agyag, agyag, iszapos homok rétegek is települnek.

A kutak fajlagos vízhozama elég alacsony átlagosan 15-30 l/p/m, abszolút értelemben azonban szinte minden kútból 300 l/p-nél nagyobb hozam termelhető ki. A rétegvizek a felszíni szennyeződésekkel szemben védettnek tekinthetők.

Az első ivóvízbeszerzésre használt szint 170 mBf alatt helyezkedik el.

Vízbázis sérülékenysége

A 123/1997. (VII. 18.) Korm. rendelet, amely a vízbázisok, a távlati vízbázisok, valamint az ivóvízellátást szolgáló vizilétesítmények védelméről szól, meghatározza a felszín alatti vízbázisok esetében a belső, külső, valamint a hidrogeológiai védőidom és védőterületek meghatározásának, kijelölésének, kialakításának, és fenntartásának módját.

Az ivóvízbázis esetleges veszélyeztetettségével kapcsolatban röviden ismertetjük a *Körmendi vízbázis védőterületének kiterjedésére vonatkozó adatok*at:

* Belső védőterület: A belső védőterületnek felszíni metszete nincs, a 10 m sugarú bekerített belső védőterülettel minden kút rendelkezik.
* Külső védőterület: Nincs felszíni metszete, nem került kijelölésre.
* Hidrogeológiai „A” védőterület horizontális kiterjedése: Nincs felszíni metszete, nem került kijelölésre.
* Hidrogeológiai „B” védőterület: A biztonságba helyezés során összesen 6 db védőidomot határoztak meg, amelyek közül egy rendelkezik felszíni metszettel. Az érintett kutak jele: V, VII, XI, tehát távol északra több kilométerre találhatók a vizsgált területtől.

A védőterület horizontális szabálytalan alakú terület, melyet keletről a vasúti pályatest, északról a Tilalmas major területe, nyugatról a Képúti-nyugati-dűlő, délről Körmend városa határolja, tehát a vizsgált területtől a védőterület határa távol, kb. 3-4 km-re van.

A védőidom vertikálisan a terepfelszíntől 25 m mélységig (195 mBf – 170 mBf) terjed.

A hidrogeológiai „B” védőterület a vizsgált területet nem érinti (*5. számú rajz*).

A területen a talajvíz feszített tükrű, azaz a megütött vízszint kisebb-nagyobb mértékben alacsonyabb a nyugalmi szinthez képest.

A talajvíz áramlási irányát a Rába folyási iránya és a elhelyezkedése határozza meg. Ennek megfelelően KÉK-i áramlás feltételezhető.

## Gazdasági-társadalmi környezet bemutatása

### Demográfiai helyzet, tendenciák

Körmend lakosságára vonatkozó, a 2000. évre (2001. február 1-ei állapot szerint)érvényes statisztikai (KSH) adatokat az alábbitáblázatmutatja be. Tekintettel arra, hogy Felsőberkifalu és Horvátnádalja elkülönül közigazgatásilag a körmendi központi belterülettől, ezen városrészek esetében áll rendelkezésre elkülönített adat.

A demográfiai helyzet alapadatai

|  |  |  |  |  |
| --- | --- | --- | --- | --- |
| **Település neve**  **Körmend** | **Központi belterületen** | **Egyéb belterületen (Felsőberkifalu, Horvátnádalja)** | **Kül-területen** | **Összesen** |
| Lakosszám (fő) | 11 534 | 192 + 898 | 2 | 12 626 |
| Lakások száma (db) | 4 316 | 76 + 308 | 1 | 4 701 |
| Vízbekötések száma (db) \* | - | - | - | 4 832 |
| Egyéb lakóegységek száma (db) | 0 | 0 | 13 | 13 |

\* Ivóvízközmű üzemeltetőjének adatszolgáltatása alapján

Felsőberkifalu demográfiai jellemzése a népszámlálás adatai alapján

Felsőberkifalu népessége 192 fő, a város lakosságának **1,52 %**-a. A népesség korstruktúráját tekintve elöregedő, 24,5% a 60 év felettiek aránya, ami 8,5%-al haladja meg a városi átlagot. Ennek megfelelően a fiatalok aránya 14,6%, ami 2,6 %-al alacsonyabb értéket mutat az átlagnál.

A lakosság iskolai végzettségét tekintve látható, hogy a viszonylag öreg népességből kevesen szereztek felsőfokú végzettséget 6,3%. A foglalkoztatottság ebben a városrészben is magas 63,5%, bár nem éri el a városi átlag 65,9%-os értékét.A foglalkoztatott nélküli háztartások aránya ugyanakkor a legmagasabb Körmenden belül (38,6%).Mivel magas a rendszeres munka jövedelemmel nem rendelkezők száma (31,6%) és alacsony a legfeljebb általános iskolát végzettek és rendszeres munka jövedelemmel nem rendelkezők aránya (6,0%), valószínűsíthető, hogy ebben a városrészben a magasabb iskolai végzettségű emberek sem tudnak elhelyezkedni a munkaerő piacon.

A lakások komfortossága is falusias jellegre utal, mivel magas a komfort nélküli lakások aránya (28,7%), feltehetően a szennyvízcsatorna hiánya miatt, amely probléma azonban megoldást nyert a KEOP szennyvízberuházás során 2014. évben.

Általános országos tendencia itt Körmenden is megfigyelhető, hogy felértékelődik a jó levegő, a szép táji környezet, ezért a központi belterületen lakók kiköltözése várható. Ennek érdekében a településszerkezeti terv lehetőséget teremtett a városrész telekszámának bővítésére a temetőtől északra eső, jelenleg mezőgazdasági hasznosítású területen.

Horvátnádalja demográfiai jellemzése a népszámlálás adatai alapján

2001-ben a lakosság **7.11 %**-a élt Horvátnádalja területen (898fő), amelynek a korstruktúrája inkább öregedő, bárcsak kismértékben nagyobb az öreg korosztály aránya a város átlagához viszonyítva. 7,9% a felsőfokú végzettségűek aránya a 25 évesnél idősebb népességen belül, ami Körmenden a második legalacsonyabb értéket mutatja.

A foglalkoztatottak száma átlagos, hasonlóan a foglalkoztatott nélküli háztartások számához.A rendszeres munka jövedelemmel nem rendelkezők arány az aktív korú népességen belül 27,7%, ez 1,2% ponttal alacsonyabb, mint az átlag érték.

A lakásállomány 15,3 %-a alacsony komfortfokozatú.A településrészen a sportterület és játszótér, valamint a helyi klubterem kivételével kevés a közösségi tér. A településszerkezeti terv a kertvárosias intenzitású lakóterület bővítésével számol, ami a jelenleg mezőgazdasági terület felhasználásával javasolt. A lakóterületi bővítéssel megvalósulhat egy kisebb intézményi központ kiépítése is, amely a hiányzó kereskedelmi és szolgáltatási funkcióknak helyt ad.

Körmend és a három érintett településrész lakosságának utóbbi 20 éves alakulása a KSH adatait alapul véve az alábbi táblázatban és 4. ábrán kerül bemutatásra. A legutóbbi népszámlálási adatok szerint a település nemzetiségi kötődése 93,8%-ban magyar, 0,5%-ban cigány,0,2%-ban horvát, 0,3%-ban német, 0,1%-ban szlovén,  míg a fennmaradó 6,2% ismeretlen, vagy nem válaszolt. A KSH adatbázis 20 évre visszamenő adatsora a lakóingatlanok számát illetően a Táblázatban kerül bemutatásra.

Körmend és projektterület népességének alakulása (fő, KSH adatok alapján)

|  |  |  |  |  |  |
| --- | --- | --- | --- | --- | --- |
| Év | Körmend teljes | Alsó-berkifalu | Felső-berkifalu | Horvát-nádalja | Projektterület összesen |
| 1989 | 12157 | 255 | 185 | 865 | 1305 |
| 1990 | 12286 | 258 | 187 | 874 | 1319 |
| 1991 | 12421 | 261 | 189 | 883 | 1333 |
| 1992 | 12520 | 263 | 190 | 890 | 1344 |
| 1993 | 12528 | 263 | 191 | 891 | 1345 |
| 1994 | 12770 | 268 | 194 | 908 | 1371 |
| 1995 | 12778 | 268 | 194 | 909 | 1371 |
| 1996 | 12707 | 267 | 193 | 904 | 1364 |
| 1997 | 12536 | 263 | 191 | 892 | 1345 |
| 1998 | 12401 | 260 | 189 | 882 | 1331 |
| 1999 | 12405 | 261 | 189 | 882 | 1331 |
| ***2000*** | ***12626*** | ***265*** | ***192*** | ***898*** | ***1355*** |
| 2001 | 12616 | 265 | 192 | 897 | 1354 |
| 2002 | 12535 | 263 | 191 | 892 | 1345 |
| 2003 | 12468 | 262 | 190 | 887 | 1338 |
| 2004 | 12379 | 260 | 188 | 880 | 1329 |
| 2005 | 12279 | 258 | 187 | 873 | 1318 |
| 2006 | 12186 | 256 | 185 | 867 | 1308 |
| 2007 | 12128 | 255 | 184 | 863 | 1302 |
| 2008 | 12028 | 253 | 183 | 855 | 1291 |
| 2009 | 11 924 | 250 | 181 | 848 | 1280 |

Lakóingatlanok száma Körmenden (db, KSH adatok alapján)

|  |  |  |
| --- | --- | --- |
| Év | Körmend teljes | Projektterület összesen |
| 1989 | 4346 | 443 |
| 1990 | 4471 | 456 |
| 1991 | 4559 | 465 |
| 1992 | 4581 | 467 |
| 1993 | 4584 | 467 |
| 1994 | 4602 | 469 |
| 1995 | 4619 | 471 |
| 1996 | 4637 | 472 |
| 1997 | 4643 | 473 |
| 1998 | 4694 | 478 |
| 1999 | 4720 | 481 |
| ***2000*** | 4701 | 479 |
| 2001 | 4762 | 485 |
| 2002 | 4785 | 488 |
| 2003 | 4801 | 489 |
| 2004 | 4838 | 493 |
| 2005 | 4885 | 498 |
| 2006 | 4963 | 506 |
| 2007 | 5012 | 511 |
| 2008 | 5046 | 514 |
| 2009 | 5085 | 516 |



5. ábra: A körmendi népesség és lakásszám alakulása az utóbbi 20 évben

Az elmúlt 20 év lakosszám alakulása alapján megállapítható, hogy a 2009. évre vonatkozó adat közel megegyezik a 20 évvel azelőtti számmal. Ez idő alatt a 90-es években átlagosan évenként 0.2-0.3 %-os növekedés volt megfigyelhető, míg a 2000-es években a tendencia megváltozott, évenként 0.5-0.8 %-os népességcsökkenés volt jellemző. A lakások száma ezzel szemben növekvő tendenciát mutat, évente átlagosan 0.5 %-kal növekszik az érték, bár előfordult olyan év is, amikor 1.5 %-os volt a lakásszám-növekedés.

A 30 évre előrevetített értékek becsléséhez feltételeztük, hogy a gazdasági helyzet javulni fog, és így a bevándorlási és a gyermekvállalási kedv is fokozódni fog, ami Körmend népesség-csökkenését ugyan nem szünteti meg, csak mérsékli. A lakások számát tekintve az utóbbi évek jelentős bővüléséhez viszonyítva, a piac fokozatos telítődése miatt a növekedés mértékét alacsonyabb szintre állítottuk be. Az *6. ábraban* bemutatott trend, tehát, a népessséget illetően 0.2 %-os fogyással számol, míg a lakásszámot illetően 0.1 %-os növekedéssel.

Az RMT későbbi fejezeteiben (keresleti igények jellemzése, üzemeltetési költségek és bevételek becslése), a 30 éves referencia időszak vizsgálata során az itt bemutatott lakosszám változást vettük alapul.



6. ábra: A körmendi népesség és lakásszám előrejelzése 30 éves távlatig

### Gazdasági-társadalmi jellemzők, tendenciák

Erőforrások, gazdaság, versenyképesség

A projekt által érintett településrészek Körmend városhoz tartoznak, amely település a Körmendi kistérség része. A Körmendi kistérség nem tartozik a hátrányos helyzetű kistérségek közzé.

Körmend és térség gazdaságát illetően az országos összehasonlító elemzések jellemzően pozitív képet festenek, dacára annak, hogy a helyi gazdaságot jellemző mutatók nagyobb része a várost csak a ranglisták középmezőnyébe sorolja.

A település földrajzi helyzete, a nyugati határhoz közeli és a 8-as út, mint fontos közlekedési folyosó menti fekvés meghatározó szerepet töltött be a város gazdaságában az utóbbi másfél évtizedben, s habár a lezajlott gyárbezárások némi visszaesést idéztek elő, e közlekedésföldrajzi *adottságok jó esélyeket kínálnak* a közeli és távolabbi jövőt illetően is. A tőkevonzó képesség helyreállítása és megerősítése, illetve a helyi kezdeményezőkészség és vállalkozói aktivitás dinamizálása/dinamizálódása elérendő célkitűzés.

A város jelenlegi gazdasági bázisát a legszélesebb értelemben az az összesen *1152* kisebb-nagyobb vállalkozás jelenti, mely itt működik, szűkebb értelemben a *3837* társas vállalkozás, dominánsan pedig az a *27 legnagyobb*, legalább 10 mFt jegyzett tőkével (törzstőkével) bíró cég (kiegészülve a székhelyét másutt üzemeltető *EGIS Gyógyszergyár Rt*., az ADA Bútorgyár, a *Karsai Műanyagtechnikai Holding Rt.*, illetve üzemegységeivel), amely kisvárosi szinten jelentős gazdasági erejűnek tekinthető.

|  |  |  |  |  |  |
| --- | --- | --- | --- | --- | --- |
|  | ***Jogi személyiségű vállalkozások*** | ***Jogi személyiség nélküli vállalkozások*** | **Vállalkozások összesen** | ***Társas vállalkozások*** | ***Egyéni vállalkozások*** |
| ***Összesen*** *(db)* | | | | | |
| **Körmend** | **157** | **995** | **1 152** | **383** | **769** |
| ***Ezer lakosra vetítve*** *(db/lakos)* | | | | | |
| **Körmend** | **12,7** | **80,4** | **93,1** | **30,9** | **62,1** |
| Ország városai\* | 16,0 | 89,7 | **105,7** | 35,3 | 70,4 |
| 10 000-15 000 lakosú városok\* | 13,6 | 80,9 | **94,5** | 30,1 | 64,5 |
| Régió városai\* | 19,0 | 109,6 | **128,5** | 41,0 | 87,5 |

Forrás: KSH területi Statisztikai Évkönyv 2004 alapján saját számítás

\* megyeszékhelyek és főváros nélkül

A fenti számok összességében, abszolút számokat tekintve tekintélyes vállalkozói kört fednek, adott településkategóriának megfelelő jellemzőket körvonalazva. A népességarányos adatok jól megközelítik a 10-15 ezer fős városok szintjét.

Hasonlókképpen markáns – s hasonlóképpen pozitív és negatív aspektusokat is felvető – jellemző a *külföldi dominancia*. A helyi gazdaság túlnyomó többségét a külföldi érdekeltségű vállalkozások jelentik, ami egyfelől jelzi a város, mint befektetési célpont vonzerejét, másfelől azonban ez – különös tekintettel a helyi bázisú és számottevő tőkeerejű magánvállalkozások hiányára - *bizonyos fokú* kiszolgáltatottságot is jelent az idegen tőke szempontjainak, a világgazdaság hangulatainak. A külföldi befektetések mindamellett viszonylag széles ágazati spektrumot fednek le, az ezzel összefüggő diverzifikált gazdaságszerkezet számottevő stabilitást nyújt a település számára. A bútorgyártástól a tejiparon át a textiliparig terjedő paletta ráadásul a közeljövőben a tervek szerint új színekkel gazdagodik: a turizmus reménybeli megerősödése újabb stabilizáló tényezővé válhat.

Az ágazati megoszlás a helyi vállalkozások teljes körére vonatkozóan is kellő diverzifikáltságot: a működő vállalkozások legnagyobb része a kereskedelem (28%) és a szolgáltatások (32%) ágazatokban tevékenykedik, de számottevő az ipar (12%) és az építőipar (10%) részesedése is. A megoszlás tekintetében a város alapvetően *a többi vasi kisvároshoz hasonló helyzetet* mutat.



*A körmendi vállalkozások ágazati megoszlása (*Forrás: KSH T-STAR)

A város fejlődési pályája szempontjából összességében alacsony jelentőségű **mezőgazdaság** 11 szervezete közül kettő jegyzett tőkéje haladja meg a 3 mFt-ot. Az ágazat és egyes szereplőinek jelentőségét a munkahelyen túl bizonyos tényezők felértékelhetik (térségi integráció, helyi termékek, vadászat, mint turisztikai kínálati elem stb.).

A foglalkoztatást és a (tőkeerő, árbevétel által jelzett) gazdasági súlyt illetően meghatározó szerepű **iparon** belül számos iparág képviselteti magát, de a domináns szereplők tevékenysége alapján különösen fontos ágazatok a bútorgyártás, a tejtermékek gyártása, a vegyipar és a textilipar. A túlnyomórészt kisvállalkozásokra épülő, összességében korántsem meghatározó súlyú **építőipar** 17 szervezettel képviselteti magát a településen, melyek közül csupán egy bír 3 mFt-ot meghaladó törzstőkével.

A modern városi lét meghatározó jelentőségű, a szűken vett üzleti élet határain messze túlmutató szférája a **tercier szektor** (tágan értelmezve, a kereskedelemtől az egészségügyi szolgáltatásokig), melynek erőssége és minősége komoly minősítő tényezője a helyi gazdaságnak. E szféra a Körmenden is a munkahelyek felét (49,5%) nyújtja – a vasi városok átlagának megfelelően. A (nagy országos láncok egységeit nem számítva) *62* helyi ***kereskedelmi vállalkozás*** közül hat rendelkezik 3 mFt feletti törzstőkével. A kereskedelmi egységek sűrűsége tekintetében Körmend átlagos mutatókkal bír, nagyságrendjének megfelelő az ellátottsága: a kiskereskedelmi egységek lakosságarányos gyakorisága a hasonló nagyságú városok szintjének felel meg, ami azonban a régió városainak viszonylatában alacsonynak mondható. A 229 egység többsége élelmiszer jellegű, vagy ruházattal foglalkozó, előbbi kategóriában a sűrűség magas, míg utóbbiban (hasonlóan az elektromos háztartási cikkek szaküzleteihez) kifejezetten alacsony.

|  |  |  |  |  |  |  |
| --- | --- | --- | --- | --- | --- | --- |
| **Kiskereskedelmi üzlet**  **összesen** | | ***ebből:*** | | | | |
| **élelmiszer jellegű üzlet és áruház** | **ruházati szaküzlet** | **elektromos háztartási cikkek szaküzlete** | **gépjármű- és jármű- alkatrész- szaküzlet** | **gépjármű- üzemanyag- töltő állomás** |
| *Összesen* | | | | | | |
| Körmend | 229 | 48 | 31 | 3 | 14 | 4 |
| *Ezer lakosra vetítve* | | | | | | |
| Körmend | 18,5 | 3,9 | 2,5 | 0,2 | 1,1 | 0,3 |
| Ország városai\* | 19,3 | 3,5 | 2,9 | 0,6 | 1,0 | 0,3 |
| 10 000-15 000 lakosú városok\* | 18,8 | 3,4 | 2,8 | 0,5 | 0,9 | 0,3 |
| Régió városai\* | 25,3 | 3,7 | 5,8 | 0,7 | 1,0 | 0,3 |

Forrás: KSH területi Statisztikai Évkönyv 2004 alapján saját számítás

\* megyeszékhelyek és főváros nélkül

A ***szálláshely-szolgáltatás és vendéglátás*** (turizmussal nyilvánvalóan szorosan összefüggő) ágazatában ugyancsak nincsenek átlag feletti jellemzői a városnak. Az itt működő 10 helyi cég mindegyike kisvállalkozás, ezek közül egyedül egy törzstőkéje haladja mag a 3 mFt-ot.

Habár jelentős számú egység működik a városban, a vendéglátás mutatói nem igazán magasak: a *vendéglátóhelyek és éttermek sűrűségében elérik a kisvárosi átlagot* és megközelítik a régiós adatokat, de a *kereskedelmi szálláshelyek számát illetően jelentős az elmaradás*.

|  |  |  |  |
| --- | --- | --- | --- |
|  | Vendéglátóhely | Étterem, cukrászda | Kereskedelmi szállásférőhely |
| *Összesen* | | | |
| Körmend | 76 | 47 | 144 |
| *Ezer lakosra vetítve* | | | |
| Körmend | 6,1 | 3,8 | 11,6 |
| Ország városai\* | 6,3 | 4,2 | 42,2 |
| 10 000-15 000 lakosú városok\* | 5,7 | 3,8 | 35,9 |
| Régió városai\* | 7,9 | 5,4 | 79,0 |

Forrás: KSH Területi Statisztikai Évkönyv 2004 alapján saját számítás \* megyeszékhelyek és főváros nélkül

A ***szolgáltató*** szféra ugyancsak kisvárosi szintű és tipikusan mikro- és kisvállalkozások tevékenykednek itt. Az *összesen 80 vállalkozás* közül 3 a *pénzügyi közvetítés*, 46 az *ingatlanügyletek, gazdasági szolgáltatás*, 2 az *oktatás*, 18 az *egészségügyi, szociális ellátás* és 11 az *egyéb közösségi, személyi szolgáltatás* terén működik, s közülük csak 5 törzstőkéje haladja meg a 3 mFt-ot.

Társadalmi jellemzők

A háztartások jövedelme

A körmendi háztartások reáljövedelme – a kilencvenes évek első felében jellemző visszaesést követően 2005-ben érte el a rendszerváltás idején jellemző szintet. Az országos tendenciáknak megfelelően 2006-ban a reáljövedelem növekedése azonban szerényebb mértékű volt, mint a megelőző években. A jövedelemegyenlőtlenség a kilencvenes évek közepe óta összességében stabilizálódott. A kereset mellett másik, a társadalom jelentős hányadát érintő jövedelmi tételt a nyugdíjak és nyugdíjszerű ellátások jelentik. A háztartások havi rendszerességgel jelentkező kiadásainak közel 70%-át élelmiszerre, lakásfenntartásra, valamint közlekedésre és hírközlésre fordították. Az életszínvonal növekedésével párhuzamosan az élelmiszerre fordított kiadás részaránya csökkenő. Az utóbbi években a lakossági kiadásokon belül a legdinamikusabban növekvő főcsoport a közlekedés, hírközlésé volt.

Az APEH adatbázisában az önkormányzat számára egykoron átengedett személyi jövedelem adó adatok is rendelkezésünkre állnak, amelyek alapján megbecsülhető az adózott jövedelme a településen élőknek. A település háztartásainak adózottjövedelmére vonatkozó becsült adatokat az alábbi táblázat tartalmazza Ft-ban kifejezve:

|  |  |  |  |
| --- | --- | --- | --- |
|  | **2005** | **2006** | **2007** |
| Összes adóalap/adófizető | 1 479 352 | 1 600 899 | 1 767 079 |
| Adó/adófizető | 277 211 | 307 782 | 339 176 |
| Nettó jövedelem/adófizető | 1 202 141 | 1 293 117 | 1 427 903 |
| Havi nettó jövedelem/adófizető | 100 178 | 107 760 | 118 992 |
| Havi átlag nettó jövedelem/háztartás | 122 762 | 131 974 | 148 119 |

Ez az összeg háztartásonként kiegészül a különbözőnem adózó, társadalmi juttatásokkal (nyugdíj, gyes). A KSH szerint Nyugat-Dunántúlon az egy főre eső nettó éves jövedelem 900.064 Ft. Figyelembe véve ebben az esetben is a 2.4 fő/háztartás értéket, a havi átlagos nettó jövedelme egy háztartásnak kb. 180.000 Ft-nak adódik. A fizetőképességi vizsgálatoknál (ld. 7.2.2.2. fejezet) ezt az értéket vettük alapul a 2012. évre vonatkozó reálértékre emelve. (185.000 Ft)

A jövedelem szempontjából az alsó decilisbe tartozó lakosság egy főre eső jövedelme a táblázatban szereplő átlag nettó jövedelemhez viszonyítva az országos arány alapján kb. 40%. A háztartás jövedelemét tovább csökkenti az a tény, hogy jellemzően az alsó decilisbe tartozók esetében háztartásonként átlagosan 1,0 fő kereső él.

Iskolázottsági helyzet

Nagyon fontos mutató a humán erőforrások értékelésénél a népességnek az iskolázottsága. Körmenden örvendetesen nőttek a népességnek az iskolázottsági mutatói az 1990-es adatokhoz képest. Nagyobb mértékben javultak, mint a megye kisvárosaiban átlagosan.

A 7 év feletti népességnek az átlagos iskolai végzettsége 1990-ben 8,6 osztály volt, ami a hasonló nagyságú városok között a legalacsonyabb volt, csupán Csepreget, Répcelakot és Vasvárt előzte meg. 2001-re az átlagos iskolázottság 1,5 osztállyal megnőtt, és elérte a 10 osztályt. Ez már magasabb, mint a kisvárosi átlag, ennél jobb mutatója csak Répcelaknak és Sárvárnak van. A 15 évesnél idősebbeknek 84,2 %-a végezte el legalább az általános iskolát 1990-ben, míg 2001-ben már 92,6 %-a, ez is jobb a kisvárosi átlagnál. A 18-x évesek közül 1990-ben 34,0 % végzett legalább középiskolát, 2001-ben már 42,2 %. Mindkét időpontban Körmend mutatója volt a legjobb Vas megye városai közül, leszámítva persze Szombathelyt. A 25 év felettieknek 10,5 százaléka volt diplomás 1990-ben, ez Kőszeg után a legmagasabb arány a kisvárosok közül. A diplomások aránya ugyan megnőtt 2001-re, hiszen csaknem eléri a 12 százalékot (11,7 %).

Kultúra, művelődés, civil szféra

A helyi **kulturális élet** legfontosabb szereplője az önkormányzat, a meghatározó események és folyamatok többsége saját intézményeihez kötőik. Az intézményrendszer kiépült és alkalmas az alapfunkciók ellátására. Meghatározó bázisintézménynek a Körmendi Kulturális Központ, Múzeum és Könyvtár számít. A „Körmendi Kulturális Központ” ellátja azokat a feladatokat, melyeket a törvény az önkormányzatok számára előír, mely funkciók kiegészülnek az önkormányzat képviselő-testülete által meghatározott feladatokkal.

Az összevont intézmény részeként működő *könyvtár* városi szintű szolgáltatásaival (mintegy 200 ezer könyvtári egységével) kielégíti a könyvtárhasználók információs és dokumentum ellátási igényét. Az alapfunkciók mellett egyre újabb szolgáltatások válnak itt elérhetővé, így pl. DVD kölcsönzés, Irodalmi CD gyűjtemény, hangoskönyv-gyűjtemény, internet hozzáférés, de ma már ingyenesen hívható közvetlen telefonvonal is rendelkezésre áll itt van az Európai Uniós Tájékoztató Szolgálathoz.

Állandó kulturális kínálatot jelent (megújuló kiállításaival) a városban a kastély főépületében működő *Dr. Batthyány-Strattmann László Múzeum* melynek a történeti és a néprajzi tára különösen értékes, de természetrajzi és tárlatai figyelemre méltók. Az intézmény felügyelete alatt látogathatóvá váltak a kastély egyes részei is, így a kápolna, a díszterem és további három szoba.

Körmend turisztikai fejlődésének záloga a Batthyany-Strattmann Kastély és a hozzá kapcsolódó várkert. Mind a két ingatlan hosszas előkészítés után az Önkormányzat vagyonkezelésébe került, mivel az eddigi fejlesztések is a város pályázatai révén valósultak meg az ingatlanegyüttesben.

A kastély részét képező egykori lovarda- jelenleg színház – felújításának I. üteme mr zajlik, miközben a város a korábbi tiszti lakok, őrség épülete, és a Sala Terrana felújítására és funkcióval való feltöltésére is nyújtott be pályázatot. A múzeumben Alfa pályázatok révén folymaatosan nyílnak meg újabb és újabb kiállítóterek. A várkert fejlesztésére eddig két alkalommal nyert támogatást a város, de benyújtásra került a várkertben található vadászlakra is az Önkormányzat pályázata.

A tursiztikai fejlődés másik lehetősége a város határában, magánberuházáásból épült fürdőkomplexum, amelynek fejlesztése jelenleg is zajlik.

# A környezeti célállapot meghatározása

A Program alapvető célkitűzése a fenntartható fejlődéshez szükséges legfontosabb környezetvédelmi, társadalmi és gazdasági feltételek kialakítása és a környezetvédelem stratégiai feladatainak meghatározása. Ehhez konkrét beavatkozásokra, bizonyos tevékenységeket ösztönző, másokat korlátozó szabályozásra van szükség. A Program célja nemcsak a legfontosabb környezeti problémák feltárása, hanem azok megoldása is.

A program fő céljai:

* az egészséges környezet feltételeinek biztosítása, az emberi egészséget károsító, veszélyeztető hatások megelőzése, csökkentése, megszüntetése; a megfelelő életminőséghez szükséges környezeti állapot megőrzése, javítása és helyreállítása;
* az élő és élettelen környezet természetközeli állapotának megőrzése, a természetes rendszerek és természeti értékek megóvása, fennmaradásának biztosítása, a bioszféra sokszínűségének megtartása, a természeti folyamatokban rejlő információk megőrzése;
* a természeti erőforrásokkal való gazdálkodásban a fenntartható fejlődés elveinek figyelembevétele, a lételemnek tekintett természeti erőforrásokkal (víz, föld, levegő) való takarékos, értékvédő gazdálkodás, ezeknek a következő nemzedékek számára való megtartása;
* az előzőekkel összefüggésben a gazdasági fejlődés és a környezet harmonikus, az ésszerű környezet-igénybevételre és a minimális környezetkárosításra törekvő viszonyának megvalósítása.

## Levegőtisztaság védelem

Általánosságban megfogalmazható cél a légszennyező források kibocsátásának csökkentése, valamint az eseti szennyezések (tarlóégetés, kerti és egyéb hulladékok égetése) csökkentése. A település légszennyezettségét fel kell mérni, a légszennyező adatok nyilvánosságra hozása, a lakosság tájékoztatása mellett.

Cél lehet a kommunális fűtésből eredő káros kibocsátások csökkentése, a fűtési energiaigény csökkentésével kis szennyezőanyag-kibocsátású tüzelőberendezések és megfelelő minőségű tüzelőanyagok alkalmazásával. A káros kibocsátás csökkenését eredményező építőipari, építészeti megoldásokat előnyben kell részesíteni. A megújuló energiaforrások használatának akadályait meg kell szüntetni, fokozatosan ki kell építeni elősegítésének rendszerét.

* Lehetőség szerint elő kell segíteni az elkerülő út megépítését.
* A kommunális fűtésből eredő káros kibocsátást csökkenteni kell.
* A helyhez kötött levegő szennyező források folyamatos ellenőrzésével, szükség esetén légszennyezési bírság kiszabásával, hatósági intézkedésekkel ki kell kényszeríteni a határérték alatti szennyezőanyag kibocsájtásokat.
* A levegőszennyező forrásokról telephely szerinti nyilvántartást kell vezetni. A vállalkozói tevékenység ellenőrzése során vizsgálni kell a levegőtisztaság védelmi előírások betartását, szükség esetén a hatósági intézkedéseket meg kell tenni.
* Új létesítmények vagy meglévő létesítményekben új technológia telepítése esetén azok várható környezeti hatásait megfelelő dokumentáció bekérésével, szükség esetén szakértők bevonásával vizsgálni kell.
* Az avar és a kerti hulladék nyílt téri égetését szabályozó önkormányzati rendelet betartását ellenőrizni kell.
* A városra vonatkozó füst-ködriadó tervet kell kidolgozni.
* A város közigazgatási területén lévő benzinkutak üzemeltetőit olyan berendezések beszerzésére kell felhívni, amely a lefejtés és a töltés közbeni párolgást megakadályozza. A felkészítési időszak 1 év. Új töltő állomások létesítésénél az építési engedélyt csak ilyen feltételek biztosítása esetén lehet kiadni.
* El kell készíteni a város légszennyezési alaptérképét a rendelkezésre álló, - illetve mérési adatok alapján.
* Elő kell segíteni a kis légszennyezéssel járó fűtőanyagok felhasználását.
* Az energiatakarékosság érdekében az intézmények, lakások utólagos hőszigetelését szükséges támogatni.
* A még ki nem épített belterületi utak szilárd burkolattal történő kiépítését kell előtérbe helyezni.

A levegőtisztasággal-védelemmel kapcsolatos jogszabályok gyűjteményét, a jegyzői hatáskörrel kapcsolatos egyes jogszabályokat a *3. számú melléklet* tartalmazza.

## Felszíni és felszín alatti vizek védelme

Ivóvíz védelem

* Az ivóvízellátást biztosító vízkészletet fokozott védelemben kell részesíteni.
* Azonosítani kell azokat a területeket, ahol természeti okok, folyamatok miatt a felszín alatti víz minősége eltér a WHO ivóvíz szabványban előírt határértéktől.
* A lakosság biztonságos ivóvíz ellátásának feltételeit továbbra is biztosítani kell.
* Az ivóvízbázis védő területén a víz készletre veszélyt jelentő üzem nem létesíthető.
* Az ivóvízbázis védőterületén környezetkímélő mezőgazdasági gyakorlat bevezetése ajánlatos.

A kommunális szennyvízkezelés

* A közcsatornán élővízbe vezetett szennyvizet meg kell tisztítani, szennyvíz élővízbe nem kerülhet.
* Az ipari és mezőgazdasági üzemek közcsatornába kerülő szennyvizet előtisztítani kell, a direkt rákötéseket meg kell szüntetni.
* A mérgező anyagokat tartalmazó ipari szennyvíz nem juthat kommunális szennycsatornába.
* A mérgező anyagokat tartalmazó ipari szennyvíz nem juthat kommunális szennycsatornába.
* A felszín alatti vízkészletet veszélyeztető szennyezőforrásokat fel kell deríteni és megszüntetni.
* Az élő, - réteg és talajvizek védelme érdekében a város szennyvízcsatornával ellátatlan területein a kiépítést éves ütemezésben 2012. év végére be kell fejezni.
* A folyékony hulladék talajba jutó mennyiségének csökkentéséhez növelni kell a csatornázott területek arányát, a város nyertes pályázata (KEOP) révén ezen cél megvalósultnak tekinthető Horvátnádalján és Felsőberkiben.
* A közcsatornával egyelőre nem rendelkező területeken csak zárt szennyvízgyűjtő alakítható ki.

A csapadékvíz-elvezetés

* A csapadékvíz hálózatot, műtárgyakat évente felül kell vizsgálni, az állapotot rögzíteni kell, belterületen a nyílt árkokat mederlappal burkolni kell.
* A csapadékvíz elvezetésére szolgáló hálózat, nyílt árok működő képességét, fenntartását biztosítani kell. Belterületen a nyílt árkot mederlappal burkolni kell.
* A csapadékvíz csatornára kötött szennyvíz rákötések megszüntetése érdekében az ingatlanok tulajdonosait, kezelőit a szennyvízcsatornára való rákötésre kötelezni kell, amennyiben erre a jogszabályi lehetőségek adottak.
* A csapadékvíz-elvezető közcsatornából származó iszapot komposztálással ártalmatlanítani kell.
* Ár- és belvízvédelem

A vízvédelemmel kapcsolatos jogszabályok gyűjteményét, a jegyzői hatáskörrel kapcsolatos egyes jogszabályokat a *4. számú melléklet* tartalmazza.

## Talajvédelem

A földvédelem kiterjed a földfelszín - különös tekintettel a talaj -, a felszín alatti rétegek, a kőzetek és az ásványok, ezek természetes és átmeneti formái és folyamatai védelmére.

E környezeti elem alapvető közege, befogadója az élővilág, a víz és az épített környezet különféle megjelenési formáinak.

A talaj öntisztuló, átmeneti tározó (pufferoló) képességével jelentősen hozzájárul a környezetet érő terhelés csökkentéséhez, így a felszín alatti vizek védelméhez.

A különféle igénybevételek esetén fontos kiemelni, hogy a természetes biológiai, kémiai, fizikai folyamatok és az emberi tevékenység okozta hatások egyrészt meghatározzák e környezeti elem állapotát, másrészt visszahatnak a természetre és a terület- és vízhasználati lehetőségekre is.

A talajok minőségének romlását (talajdegradációs folyamatok: víz és szél okozta talajerózió, savanyosodás, szikesedés, tömörödés, szervesanyag-tartalom csökkenése) helyi szinten is meg kell akadályozni.

A talajvédelemmel kapcsolatos jogszabályok gyűjteményét, a jegyzői hatáskörrel kapcsolatos egyes jogszabályokat a *4. számú melléklet* tartalmazza.

## A települési környezet védelme

A Nemzeti Környezetvédelmi Program célállapotként egy kevesebb környezeti eredetű stresszhatást közvetítő, jobb környezeti állapotjellemzőkkel rendelkező települési környezet hosszabb távú kialakítását jelöli meg. Ennek megfelelően az általános településkörnyezeti célok a következők:

* A települési légszennyezés csökkentése, de legalább a mai jó szinten tartása
* A település csatornázottságának, szennyvíztisztításának, szennyvízkezelésének megoldása, az ivóvízbázisok védelme.
* A szelektív hulladékgyűjtés elterjedésének elősegítése, a településtisztasági feladatok ellátásának fejlesztése.
* A településen a környezeti zaj- és rezgésterhelés egészséget és közérzetet veszélyeztető hatásainak megelőzése.
* A települési zöldfelületek lehető legnagyobb mértékű fejlesztése mind minőségi, mind mennyiségi vonatkozásban, a belterületi zöldfelületek kiterjedésének szinten tartása.
* A sport- és rekreációs szerepű létesítmények és területek kialakítása és fejlesztése.
* A lakosság bevonása a települési környezetvédelmi döntésekbe és azok végrehajtásába.
* A település területén található természeti értékek, élőhelyek védelme és sokszínűségének megőrzése.
* Megújuló energiaformák felhasználása.
* Solar – és szélenergia felhasználásán alapuló beruházások támogatása.
* A Rába vízenergiája felhasználásának lehetőségei, esetleges páylázatok alapján megvalósítható.
* Az épület-felújítások támogatása, az épület állomány védelme. (Különös tekintettel a műemlék és helyi védelem alatt álló épületekre)
* A közlekedési légszennyezés csökkentése, elkerülő út építése
* A csatornázott területek bővítése, elkerülő út építése
* A csatornázott területek bővítése, az egyesített rendszerek megszüntetése.
* a településtisztasági feladatok ellátásának fejlesztése. A településkép általános tisztaságának javítása.

## Az emberi egészség védelmének környezeti vonatkozásai

Az emberi egészséggel kapcsolatosan problémákat és teendőket részletesen a WHO útmutatása alapján kidolgozott Nemzeti Környezet-egészségügyi Akcióprogram tárgyalja. Települési szinten itt ki lehet emelni a sportolás társadalmi és nevelési fontosságának érvényesítését.

## Az épített környezet védelme

Az épített környezet védelme érdekében a károsodott, tönkrement egyes épületek felmérésére és rendbehozatalára, a fenntartási tevékenység javítására, megfelelő szabályozás kialakítására és alkalmazására megfelelő stratégiát kell kidolgozni. Itt a tulajdonviszonyok miatt nehézkes a megoldás.

A település az alábbi rendezési tervekkel rendelkezik:

*Belváros:*

Körmend Város Önkormányzata Képviselő-testületének 9/2007. (II. 23.) számú Körmend belváros építési szabályzatáról és szabályozási tervéről szóló rendelete, mely módosítva lett a 19/2008(IV. 27.) rendelettel elfogadott Körmend város településszerkezeti és módosítási tervével

*Körmend (kivéve belváros):*

Körmend Város Önkormányzata Képviselő-testületének többször módosított 36/2003. (XII. 01.) számú a szabályozási tervről és a helyi építési szabályzatról szóló rendelete.

A Várkert megújítása pályázat útján történik.

A települési környezet védelme érdekében az alábbi feladatok megoldása szükséges:

* Az épület-felújítások támogatása, az épület állomány védelme. (Különös tekintettel a műemlék és helyi védelem alatt álló épületekre)
* A közlekedési légszennyezés csökkentése, elkerülő út építése
* A csatornázott területek bővítése, elkerülő út építése
* A csatornázott területek bővítése, az egyesített rendszerek megszüntetése.
* a településtisztasági feladatok ellátásának fejlesztése. A településkép általános tisztaságának javítása.
* A történelmi városközpont rehabilitációja.
* lakótelki panel programhoz csatlakozás kiírástól függően,
* vállalkozások folyamatos betelepítése

## A természet és táj védelme

A természet és táj védelmével kapcsolatos legfontosabb feladatok az alábbiak.

* fel kell mérni a lápokat (síkláp, láperdő maradványokat), forrásokat, esetleges halomsírokat,
* megismerni és felvételezni szükséges a természetes, ill. természetközeli lágy- és fásszárú asszociációkat,
* fel kell térképezni az egyedi tájértékeket,
* kezdeményezni szükséges az ex lege védett területek (lápok, források, halomsírok) miniszteri rendeletbe kerülését (rendeletmódosítás), illetve helyi önkormányzati rendelettel le kell védeni az országosan közönséges, de a tájban ritka, egyedi, természetközeli élőhelyeket,
* el kell készíteni az országosan is ritka, egyedi, védelmet kívánó természeti területek listáját, mely a miniszteri rendelet előkészítő anyagának része,
* el kell készíteni az egyedi tájértékek felvételi jegyzékét, mely a rendelet alkotás előfeltétele.
* A zöldterületek minőségi fejlesztése. A meglévő zöldfelületek szinten tartása. A sport- és rekreációs szerepű létesítmények, területek kiemelt gondozása és fejlesztése.
* a lakosság bevonása a környezetvédelmi döntésekbe és azok végrehajtásába.
* A természeti értékek védelme sokszínűségének megőrzése.

A fenti teendőket egyrészt helyi szinten (önkormányzati irányítással, jegyzői hatáskörben), másrészt a területileg illetékes természetvédelmi szervvel (Őrségi Nemzeti Park Igazgatóság, Őriszentpéter) együttműködve, tájékoztatva, annak feladatkörében kell elvégezni.

A táj és a természet védelme nem merülhet ki az esetleges védett értékek megóvásában, az eddig nem ismert élőhelyek felkutatásában és levédésében. Nagy gondot kell fordítani – és nem árt, ha ez megjelenik helyi jogi normák formájában (testületi határozat, önkormányzati rendelet) is – az idős fák, a természetközeli állapotú gyepek, az egyedi tájértékek megőrzésére, fennmaradásuk elősegítésére. A még meglévő remizesek, erdőfoltok, fásítások, bokrosok, cserjések pusztulását is meg kell akadályozni, tudatosítani kell ezek fontos ökológiai, tájalakító szerepét. Nem kívánatos, sőt egyenesen könyörtelenség – a fakitermelők tudják ezt leginkább a fészekpusztulások láttán bizonyítani - a fa- és cserjeirtások vegetációs, főleg költési időben történő elvégzése. A hulladékelhelyezés szabályozása, az égetések időbeni és módszerbeli (mit égethetünk és mit tegyünk veszélyes hulladékként külön tárolóba) korlátozása, a felszíni és felszín alatti vizek, élővizek védelme … valamennyi környezetvédelmi intézkedés közvetve a természet és benne az ember védelmét szolgálja. Mindezek fontosságát fel kell ismerni és határozott intézkedések mellett, tudatosítani kell az emberekben a környezet-, ill. természetvédelem létünket meghatározó szerepét. Tegyük mindezt, saját akaratunkból, önnön magunkért, és nem valamilyen külső, például Európai Uniós elvárások kedvéért.

## Hulladékgazdálkodás

Alapvető cél a hulladékgazdálkodási törvényben meghatározott feladatok elvégzése, valamint a szemléletformálás. A hulladékgazdálkodási törvény az Önkormányzat főbb feladatait az alábbiakban fogalmazza meg:

* Meg kell alkotni a Települési Hulladékgazdálkodási tervet (Körmend város rendelkezik hulladékgazdálkodási tervvel),
* Helyi rendelet megalkotása a különböző rendeletek által előírt követendő szabályozás betartása érdekében. A rendeletnek foglalkozni kell a jegyző hatáskörébe rendelt feladatkörökkel (pld az elhagyott hulladékkal kapcsolatosan).

A régi hulladéklerakót a hatósági előírásoknak megfelelően kell rekultiválni, a monitoring rendszert kialakítani, üzemeltetni.

További feladatok a következők:

* Veszélyes hulladék (gyógyszer, vegyszer, szárazelem, olajszármazékok) szelektív gyűjtését meg kell oldani.
* A szelektív hulladékgyűjtés keretében több hasznosítható anyagot kell kinyerni.

(műanyag, üveg, fém)

* Lomtalanítási akciót kell szervezni az illegális szemétlerakatok megszüntetése érdekében. (Évente 1 alkalommal)
* A közterületet fokozottan kell ellenőrizni.

A hulladékgazdálkodással kapcsolatos jogszabályok gyűjteményét, a jegyzői hatáskörrel kapcsolatos egyes jogszabályokat az *5. számú melléklet* tartalmazza.

## Zaj és rezgés elleni védelem

A zajterhelés csökkentése esetében konkrét számszerű célokat nem lehet megadni, hiszen ezek jelenleg megvalósíthatatlanok és ellenőrizhetetlenek lennének. A Nemzeti Környezetvédelmi Programnak megfelelően a nemzetközileg elfogadhatatlannak tekinthető 75 dBA terhelés fölötti helyzetek megszüntetése lehet az elérendő általános cél, míg hosszabb távon a legfeljebb 65 dBA terhelési szintet lehet még elfogadhatónak tekinteni.

A zaj és rezgés elleni védelem területén a következők a feladatok:

* Az új utak megépítése az előírt zajterhelés követelmény szintjének megfelelően valósuljon meg. Meglévő utak mellett, ahol ezt mérési adatok alátámasztják zajvédő berendezéssel, kell védeni.
* A vasútvonal mellett a lakott övezeteken belül, ahol mérési adatok indokolják, zajvédő berendezést kell elhelyezni.
* Új üzem kialakítása, építése során a zajvédelmi előírásokat be kell tartani.
* Szolgáltató tevékenység folytatása során keletkező zaj az előírt, engedélyezett zajkibocsátási határértéket nem haladhatja meg.
* A zaj- és rezgésvédelemmel kapcsolatos jogszabályok gyűjteményét, a jegyzői hatáskörrel kapcsolatos egyes jogszabályokat a *6. számú melléklet* tartalmazza.

## Környezetbiztonság

E témával kapcsolatos feladatok a következőkben foglalhatók össze:

* A környezetre vonatkozó adatok és információk gyűjtése
* illegális hulladéklerakóhely, szennyezőforrás kataszter elkésztése
* természeti érték kataszter elkészítése
* környezetállapot jelentések elkészítése

# A Körmendi LA21 célkitűzései és feladatai

A Fenntarthatósági Program fő célkitűzése, hogy elősegítse Körmend társadalmi-gazdasági-környezeti fejlődésének közép-, illetve hosszú távon fenntartható pályára való áttérését, figyelembe véve a helyi adottságokat és a tágabb folyamatokat, feltételeket.

A Program a fenntartható fejlődés koncepciójára, szemléletére és értékrendjére, alapelveire, célkitűzéseire és megvalósítási eszközeire építve hosszú távú, átfogó, folyamatosan felülvizsgálandó és megújítandó keretet nyújt a helyi stratégiák, programok, tervek számára, ezzel egyúttal számításba véve az azok közötti összefüggéseket és kölcsönhatásokat, valamint elősegítve azok összhangját (koherenciáját).

Ennek érdekében a Körmendi LA21:

* + jól összpontosított politika, ami integrálja az egyes szektorok „környezet és fejlődés” típusú problémait, tervezési céljait és értékeit, döntéshozását és végrehajtási mechanizmusát;
  + elkötelezett a helyi problémák felismerése és megoldása mellett, mindezt hosszú távú (legalább három generációnyi) időkeretben gondolkodva;
  + feltárja a környezeti hatások és a mögöttes gazdasági és politikai nyomások összefüggéseit (politikai döntések, és azok hiánya, a piac működési elégtelenségei stb.);
  + a helyi jellegű kérdések, ügyek, döntések és intézkedések és a globális hatások között próbálja az összefüggéseket megtalálni, legyen az környezeti, társadalmi vagy gazdasági vetület;
  + a közösség közreműködését erőteljesen próbálja motiválni. A polgárokat, társadalmi szervezeteket es a fő érdekcsoportokat igyekszik bevonni a „környezet es fejlődés” típusú ügyek tervezési és megvalósítási folyamatába;
  + meghatározza és elősegíti a fenntarthatóság eléréséhez, a kívánatos társadalmi állapot fele való elmozduláshoz szükséges változásokat és annak kereteit;
  + azonosítja azokat az alapvető feltételeket, amelyek e célok és politikák – jól tervezhető, kommunikálható, mérhető és számon kérhető – megvalósulását lehetővé teszik;
  + azonosítja a leginkább gátló, illetve a megvalósulást leginkább segítő főbb tényezőket, s ezek alapján meghatározza a célkitűzéseket, a cselekvés fő irányait;
  + figyelembe veszi a már létező programokat, terveket es stratégiákat, beépül azokba, illetve kezdeményezi azok felülvizsgálatát, átalakítását és új tervek kidolgozását, ezzel biztosítva közép- és hosszútávon a politikák lehető legnagyobb összhangját és a területek integrációját.

A Körmendi LA21 megvalósítása széleskörű egyeztetési folyamatot, a társadalmi érdekcsoportok/civil szervezetek képviselőinek bevonását és a politikai, gazdasági és társadalmi szereplők közötti széleskörű együttműködést igényel.

## A Fenntarthatósági Program társadalmi célkitűzései és feladatai

A fogyó és öregedő népesség problémájának kezelése érdekében a hosszú távú népesedés- és migrációs politika célja a vállalt gyermekek nyugodt felnevelésének biztosítása mellett a gyermekvállalási kedv növelése, valamint a különböző generációk, valamint a hazai lakosság és migráns csoportok közötti harmonikus együttlét megteremtése.

Emellett fontos fenntarthatósági célkitűzés az egészségi helyzet javulása a településen, mivel minden más gazdasági és társadalmi folyamatra is erőteljesen kihat. Cél, hogy és a lakosság minél hosszabb egészségben eltöltött életet tudjon megélni. Két fő területen van lehetőség az egészségmegőrzés és az egészséges életmód ösztönzésére: egyrészt az egészséggel kapcsolatos szemléletformálás keretében, másrészt a egészségmegőrzés konkrét lehetőségeinek területén. A felújításra kerülő Batthyany-Strattmann Kórházban az egynapos beavatkozásokkal korszerű, gyors és szakszerű ellátásban részesülethenek a körmendiek, és a járásban élők is.

A társadalmi folyamatoknál fontos célkitűzés a településen élő hátrányos helyzetű csoportok esélyegyenlőségének növelése.

Települési célkitűzések:

* A vállalt gyermekek nyugodt felnevelésének segítése a gyermekvállalási kedv növelése érdekében.
* Egészségügyi és szociális ellátások fejlesztése az elhalálozás csökkentése érdekében.
* Az elköltözés csökkentése illetve a betelepülés növelése a településen.
* Az egészségügy területén a prevenciós tevékenység továbbvitele illetve fejlesztése, ezen belül külön figyelmet kell fordítani a hátrányos helyzetűek speciális szükségleteire.
* A lakosság (ezen belül az ifjúság) egészségi, edzettségi állapotának javítása érdekében az iskolai sporttevékenység, valamint a szabadidősport tárgyi feltételeinek megteremtése.
* A hátrányos helyzetű tanulók tanköteles kor utáni iskolai lemorzsolódásának csökkentése
* A fogyatékossággal élő emberek társadalmi integrációjának segítése

Feladatok:

* Önkormányzati támogatások fenntartása a gyermeket nevelő családok segítésére. (Körmend város szociális ellátórendszeerében meg kell teremteni az újszülöttek támogatásának lehetőségét, valamint támogatást kell biztosítani a kiskorút nevelő, és a támogatásra rászoruló szülők részére.)
* Sporttevékenységet és szabadidős tevékenységet ellátó civil szervezetek további támogatása.
* A lakosságmegtartó infrastrukturális fejlesztések folytatása, pályázati lehetőségek keresése.
* A gyermekek egészséges felnőtté válása érdekében a gyermek és ifjúságvédelem intézmények együttműködésének erősítése.
* A közintézmények alkalmassá tétele a mozgásuk vagy más okok miatt hátrányos helyzettel élő személyek befogadására.
* A településen élő hátrányos helyzetű fiatalok továbbtanulásának támogatása a Batthyany-Strattmann László Ösztöndíjjal.

## A Fenntarthatósági Program környezeti célkitűzései és feladatai

A természeti értékek védelmében alapvető cél a természetes ökoszisztémák működőképességének megőrzése. Ennek záloga az élővilág sokféleségének megőrzése, illetve hogy a természeti erőforrásokat csak olyan mértékig szabad használatba venni, hogy a szóban forgó ökológiai rendszerek hosszú távon is folyamatosan biztosítani tudják szolgáltatásaikat, stabilak és rugalmasak legyenek.

Az éghajlatváltozással kapcsolatban a cél az üvegházhatású gázok légkörbe való kibocsátásának csökkentése, a nyelők növelése; másrészt fel kell készülni, alkalmazkodni kell a változó időjárási és éghajlati hatásokhoz, ami a várható változásokra való felkészülést, az előrejelzést, a megelőzést, a károk mérséklését és a helyreállítás hatékonyságának javítását jelenti. A csökkentés és az alkalmazkodás céljának együtt kell megjelennie a tervekben és az intézkedésekben, hogy a lehető leghatékonyabb cselekvést biztosítani lehessen.

A vizekkel kapcsolatos fenntarthatósági cél a takarékos, értékvédő gazdálkodás, és a vizeknek a következő generációk számára való megőrzése. Ezen belül a természetes és mesterséges vízkörforgás mennyiségi és minőségi összehangolása, elsősorban a megújuló felszín alatt vízkészlettel való fenntartható gazdálkodás megteremtése, az egészséges ivóvíz biztosítása, a szennyvíz-elvezetés és - kezelés megoldása, a vizek szennyezésének elkerülése,

Célok:

* A környezettudatos szemlélet és gondolkodásmód erősítése
* Éghajlatváltozás hatásaihoz való alkalmazkodás
* Környezet és egészség kapcsolatának feltárása, az egészségre káros hatások megszűntetése
* Települési környezetminőség javítása
* A biológiai sokféleség megőrzése, természet- és tájvédelem
* Fenntartható terület- és földhasználat
* Vizeink védelme és fenntartható használata
* Hulladékgazdálkodás problémáinak megoldása
* Környezetbiztonság

Feladatok:

* Nevelési-oktatási intézményekben folyó egészség- és környezeti nevelési törekvések, valamint a környezettudatos működés ösztönzése, támogatása.
* Környezetvédelmi szemléletformálást és ismeretterjesztést szolgáló tevékenységek szervezése, ösztönzése, támogatása.
* Középületek, közintézmények energiatakarékos működtetése, energiahatékonyságának javítása (fűtési, hűtési és világítási rendszerek modernizálása, tanúsítása, épületszigetelés).
* Helyi megújuló energiaforrások (biomassza, biogáz, földhő, nap- és szélenergia) lehetőség szerinti, decentralizált felhasználása.
* A települések adottságaira és lehetőségeire alapozott fejlesztési irányokról szóló döntések meghozatalakor a fenntarthatósági szempontok figyelembevétele, összhang teremtése a településfejlesztési elképzelések és településrendezési eszközök között.
* Az igénybevételre kerülő biológiailag aktív felületek magas biológiai aktivitású területek létesítésével történő területi pótlása.
* Szennyezés nélküli, vagy a legkisebb levegőszennyezést okozó megoldások előnyben részesítése a közlekedésfejlesztést, iparfejlesztést érintő önkormányzati döntések során.
* A gyalogos és a kerékpáros közlekedés feltételeinek javítása (járda- és kerékpárút-építés, valamint ezek karbantartása, a biztonságos használat feltételeinek javítása: közvilágítás, köztisztaság, közbiztonság).
* Az egyéni közlekedési szokások alakítása szemléletformálással, folyamatos tájékoztatással.
* A lakások csatornabekötésének ösztönzése.
* A tervezett, illetve szükségessé váló helyi védetté nyilvánítási eljárások lefolytatása.
* A települések adottságaira és lehetőségeire alapozott fejlesztési irányokról szóló döntések meghozatalakor a talajok védelmének és fenntartható használatának figyelembe vétele
* Lakossági szemléletformálás a hulladéklerakás minimalizálása és hulladékelhagyás megszüntetése érdekében.

## A Fenntarthatósági Program gazdasági célkitűzései és feladatai

Általános cél a környezetkímélő és főkent a helyi, térségi adottságokra, erőforrásokra és vállalkozásokra alapozó gazdasági szerkezet kialakítása.

Célok:

* Környezettudatos, környezeti konfliktusokat megelőző településfejlesztés,
* az önkormányzati intézményekben törekvés a minél racionálisabb, hatékonyabb munkamegosztás kialakítására,
* magas foglalkoztatást biztosító, környezetbarát kis- és középvállalkozások (helyi, térségi, hazai) működésének, letelepedésének támogatása,
* a természeti erőforrások használata nem fenntartható módjainak csökkentése, kiküszöbölése,
* a vállalkozások társadalmi felelősségvállalásának erősítése, a magán- és a közszféra közötti együttműködés ösztönzése.

Feladatok:

* Helyi, szezonális, bio- és magyar termékek forgalmának/választásának ösztönzése (piacok, értékesítési pontok).
* Helyi megújuló energiaforrások (biomassza, biogáz, földhő, nap- és szélenergia) lehetőség szerinti, decentralizált felhasználása.
* A települések adottságaira és lehetőségeire alapozott fejlesztési irányokról szóló döntések meghozatalakor a fenntarthatósági szempontok figyelembevétele, összhang teremtése a településfejlesztési elképzelések és településrendezési eszközök között.
* Szennyezés nélküli, vagy a legkisebb levegőszennyezést okozó megoldások előnyben részesítése a közlekedésfejlesztést, iparfejlesztést érintő önkormányzati döntések során.
* A települések adottságaira és lehetőségeire alapozott fejlesztési irányokról szóló döntések meghozatalakor a talajok védelmének és fenntartható használatának figyelembe vétele

# A Körmendi LA21 megvalósítása

A Város fejlesztése, versenyképességének növelése csak akkor lehet hosszú távon eredményes és fenntartható, ha széles társadalmi bázison nyugszik, minél több ember vesz részt a javak környezetkímélő előállításában, és élvezi azok előnyeit.

Alapvető fontosságú, hogy a Körmendi LA21-ben szereplő célok eléréséhez vezető úton a társadalmi szereplők folyamatosan tisztában legyenek azzal, hogy milyen célért milyen befektetéseket és erőfeszítéseket kell megtenni. A célok elérése ugyanakkor – egyes esetekben a konfliktust is vállaló – reformok, és a helyi társadalom minden tagjának tudatos tevékenysége által mehet végbe.

A Körmendi LA21 meghatározza a fenntartható fejlődés elérésének folyamatát, szervezeti hátterét és eszközeit. A fenntarthatóság felé való elmozdulás csak egységes rendszerszemlélet alapján képzelhető el. E szemlélet alapján – folyamatosan (kétévente) felülvizsgálva és szükség esetén megújítva a Körmendi LA21 tartalmát – meghatározhatók azok a követelmények, megoldási módok, amelyek biztosítják az egyes intézkedések összhangját, kapcsolódásait és hatásosságát.

Megjegyezzük, hogy számos, a tanulmányban leírt kérdésben országos szintű beavatkozásra van szükség, hiszen a gyeermekvállalásra, beruházások számának növelésére, ezek bel-és külföldi arányára Körmend nehezen tud hatást gyakorolni. De ugyanígy kormányzati szinten szükséges előmozdítani a környezettudatos építészeti és környezeti beavatkozásokat is (közvilágítás korszerűsítése, hőszigetelés, megújuló energiák népszerűsítése). A város helyben azzal tud ezen folyamatokra hatni, hogy részt vesz ezen pályázatokon, illetve a megújuló energiaforrások terén szerzett tapaszatlataival (biomassza), partnerségi kapcsolataira építve további fejlesztési célokat jelöl ki és valósít meg.

## Az önkormányzat szerepe a helyi fenntarthatóság megvalósításában

A Körmendi LA21 megvalósításához az önkormányzat részéről olyan politikai kultúra megteremtése szükséges, mely:

* párbeszédet folytat a jövőképről, a fejlődés lehetséges irányairól, a közösség jövőjének értékeiről és alapvető döntéseiről,
* a párbeszédbe bevonja a társadalom minden csoportját,
* az általános megegyezés (konszenzus) elven alapszik.

Az önkormányzatnak a Körmendi LA21 megvalósításában kapott központi szerepét a következő jellemzők indokolják:

* Az önkormányzat a helyi közösséghez „közel van”, így érzékenyebb a helyi problémákra (szubszidiaritás elve)
* Kiterjedt szolgáltató-rendszer működtetője
* Az erőforrások egyik jelentős felhasználója. A legtöbb közösségben az önkormányzat számottevő munkáltató és erőforrás-felhasználó, ezért a fenntarthatósági célok megvalósítása
* A piacot befolyásoló erő. Mint az áruk és szolgáltatások egyik legnagyobb fogyasztója helyi szinten, az önkormányzat jelentős befolyást gyakorolhat beszállítóira.
* Példakép más szervezetek számára. A környezetmenedzsment javuló gyakorlatával kapcsolatban szükség van a megfelelően tanulmányozott és jól dokumentált példákra
* Az önkormányzat saját tapasztalatainak továbbadása ösztönzőleg hathat mások számára. A legnehezebb feladat az, hogy a magasabb szintű környezeti teljesítményt egy szervezet integráns részévé tegyük, ezért az ezen a téren elért sikerek továbbadása felbecsülhetetlen értékkel bír és ritkán követel nagy tőkebefektetést.
* Információszolgáltató. Egyre több helyen felismerik, hogy az információ könnyű elérésének lehetővé tétele nagyban támogatja a helyi közösséget.
* Támogató. Az önkormányzat kezében számos eszköz van arra, hogy stratégiai keretet biztosítson a polgárok személyes környezeti teljesítményének javításához. Sőt, számos nagy szervezet hagyatkozhat meg a központi gondoskodásra: tömegközlekedés, hulladékfeldolgozás, oktatás stb.
* Hálózatműködtető. Amennyiben egy közösség teljes erőforrásbázisát mozgósítani akarjuk, akkor az üzleti, a társadalmi és az állami szektor erőit egyesíteni kell és ebben fontos szerepe van a helyi önkormányzatnak. Képesnek kell lennie arra, hogy az együttműködések és társulások különböző formáin keresztül bevonja az említett csoportokat a folyamatba, ezzel biztosítva a nagyobb fenntarthatóságot.
* Lobbizó és az általános megegyezést segítő fél. Az önkormányzat szócsőként is kell, hogy működjön, ami eljuttatja a közösség céljait és törekvéseit régiós, nemzeti és nemzetközi szintre.

## A fenntartható fejlődés érvényesítésének lépései

**A.) Partnerségi kapcsolatok kiépítése**

Szervezeti struktúra kialakítása, a szolgáltatások nyújtói és felhasználói a közös tervezésről partnerségi megállapodásokat kötnek.

* Lehetséges partnerek azonosítása.
* A partnerkapcsolatok céljainak és feladatainak meghatározása.
* A tervezés területének meghatározása.
* A tervezésre létrejött partnerkapcsolatok hatáskörének körülírása.
* A partnerkapcsolat-tervezés szervezeti kereteinek létrehozása.

**B.) Közösségközpontú problémaelemzés**

1. Közösségi prioritások kijelölése.

A szolgáltatási igények és problémák felfedése és rangsorolása közösségi konzultációkon keresztül.

* Célközösségek” definiálása.
* Konzultáció módszerének kiválasztása.
* A közösségi ügyek felismerésének elősegítése.
* Az ügyek konkretizálásának elősegítése: a problémák pontos meghatározása.
* A közösségi prioritások kijelölésének elősegítése.
* A folyamat dokumentálása és értékelése.

2. Helyzetfelmérés, auditálás

A kiemelt szolgáltatási igenyékhez és problémákhoz kapcsolódó szolgáltató rendszerek felülvizsgálatának elvégzése.

* A felülvizsgálat(ok) hatáskörének meghatározása.
* A felülvizsgálandó szolgáltató rendszer jellemzőinek meghatározása.
* A szolgáltató rendszer térképének elkészítése.
* Az adatszükséglet és források azonosítása.
* Az adatfeldolgozás es elemzés normáinak megalkotása.
* Adatgyűjtés és feldolgozás.
* A szolgáltató rendszer állapotának felülvizsgálata és adatbázis létrehozása.
* A kapacitás és teljesítmény határainak, trendjeinek meghatározása az aktuális rendszerre vonatkozóan.
* Felülvizsgálati jelentés készítése.

**C.) Stratégiai akciótervezés**

Akciófeladatok és cselekvési lehetőségek meghatározása. Korlátok kijelölése a rendszerfeltételeket illetően, amelyek további problémaelemzést és tervezést vonnak maguk után.

* A közösségi prioritások és rendszer-felülvizsgálat áttekintése.
* A fenntartható szolgáltató rendszer jövőképének megalkotása.
* Akciófeladatok meghatározása.
* Cselekvési lehetőségek felismerése.
* Rendszerfejlesztési és teljesítménybeli célok meghatározása.
* A célok elérésére létrehozott partnerkapcsolatok és programok meghatározása.
* Ösztönzés a jövőbeni elemzésre és tervezésre.
* Az akciótervről szóló jelentés elkészítése.

**D.) Megvalósítás és monitoring**

A partnerkapcsolatok és programok beindítása, működtetése. A tervek végrehajtása közben adatgyűjtés a folyó tevékenységekről és a szolgáltatásokban, illetve a rendszerekben bekövetkezett változásokról.

* Az erőforrásigények és a források meghatározása.
* Kivitelezési ütemterv.
* Az önkormányzati költségvetés és az akcióterv közötti összhang megteremtése.
* A programok kivitelezése.
* A tevékenységek és eredmények dokumentálása.
* A sikerek és problémák felismerése, jelentéskészítés.

**E.) Értékelés (audit) és visszacsatolás**

Az előrehaladás és teljesítmény értékelése célközpontú mutatók (indikátorok) segítségével. A szolgáltatók és felhasználók tájékoztatása az eredményekről (visszacsatolás). A konzultáció, felülvizsgálat és/vagy tervezési folyamat megismétlése meghatározott küszöböknél.

* Értékelő csoportok létrehozása.
* Értékelés időbeosztásának meghatározása.
* Célokon alapuló mutatók kidolgozása.
* A jelentés kereteinek definiálása.
* Értékelés elvégzése.
* A partnerek tájékoztatása az értékelés eredményeiről.

Kelt: Körmend, ………………………………

Készítették:

* Forró Szilvia (irodavezető, KörmendVárosfejlesztési és Építéshatósági Iroda)
* Literáthy Bálint (környezetvédelmi szakértő)

Jóváhagyta:

Körmend város Önkormányzata Képviselő-testülete ….. sz. határozatával.

...................................................

Bebes István

polgrámester